
ACTA SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 


I. 


ERIGITUR NOVA ARCHIDIOECESIS SIMLENSIS (SIMLA) 
IN INDIIS ORIENTALIBUS. 


PIUS PP. X. 


Ad futuram rei memoriam. — Incensum, quod Nos urget, studium 
Christi regnum in terris propagandi, admonet Nos, ut quum in aliqua 
regione auctus fidelium numerus tum Episcoporum muneribus, tum 
ipsius gregis utilitati officere videatur, mutatis eorumdem locorum con- 
dicionibus quam maxime prospiciamus. Cum vero inter ingentem homi- 
num multitudinem, qui septentrionalem tractum Indiarum Orientalium 
incolunt, Christifideles, adiuvante Domino, non intermisse succrescant, 
cumque pluris intersit eos quotidie magis augeri ac multiplicari; Nos, 
de consilio etiam Venerabilium Fratrum Nostrorum S. R. E. Cardina- 
lium S. Congregationi Christiano nomini propagando praepositorum, 
novam ibi Metropolitanam Sedem erigendam censuimus. Quare ex certa 
scientia ac matura deliberatione Nostris, deque Apostolicae potestatis 
Nostrae plenitudine, praesentium vi, motu proprio, aliquot districtus 
ab archidioecesi Agraensi et aliquot a dioecesi Lahorensi seiungimus 
ac dismembramus, eosque in archidioecesim, cuius sedem in urbe Simla 
positam volumus, dilata sententia quod ad eius suffraganeas ecclesias, 
erigimus et constituimus. Praeterea novam huiusmodi archidioecesim apo- 
stolicis curis Ordinis Fratrum Minorum Capulatorum libenti animo con- 
credimus, quippe qui de catholica Religione inter Indos proferenda 
optime assidueque mereantur. Denique votis sive dilecti filii Nostri 
S. R. E. Cardinalis eiusdem S. Congregationis de Propaganda Fide Prae- 


Acta, vol. II, n. 21. — 9-11-0910. 57 


es 


852 Acta Apostolicae Sedis. - Commentarium Officiale. 


fecti, sive Venerabilium Fratrum Archiepiscopi Agraensis et Episcopi 
Lahorensis benigne excéptis, quibus commissum fuerat praestitutae huius 
archidioecesis limites praefinire, his, qui sequuntur, districtibus eandem 
archidioecesim constare decrevimus. Itaque ab archidioecesi Agraensi 
seiungantur districtus quorum vulgo nomina: « Simla, Ambala, Hissar, 
Karnal, Patiala, Nakha, Jind, Loharu et Maler Kotla », atque e dioecesi 
Lahorensi districtus seiungantur, vulgo nuncupati: « Mandi, Suket, Kulu, 
Lahul et Spiti », atque ex his omnibus nova archidioecesis componatur, 
quae est Simlensis appellanda. Decernentes, praesentes litteras firmas, 
validas et efficaces existere et fore, suosque plenarios et integros effe- 
ctus sortiri et obtinere, illisque ad quos spectat et spectare poterit in 
omnibus et per omnia plenissime suffragari, sicque in praemissis per 
quoscumque iudices ordinarios et delegatos iudicari et definiri debere, 
atque irritum et inane, si secus super his a quoquam, quavis auctori- 
tate, scienter vel ignoranter, contigerit attentari. Non obstantibus Nostris 
et Cancellariae Apostolicae regula de iure quaesito non tollendo, aliis- 
que Constitutionibus et Ordinationibus Apostolicis ceterisque, speciali 
licet atque individua mentione et derogatione dignis, in contrarium 
facientibus quibuscuinque. 

Datum Romae apud S. Petrum, sub annulo Piscatoris, die xu Se- 
ptembris mcmx, Pontificatus Nostri anno septimo. 


R. Carp. Merry pet VAL, 
L. HS. a Secretis Status. 


II. 


ERIGITUR NOVUS VICARIATUS APOSTOLICUS DE “ KILIMA-NJARO ” 
IN AFRICA ORIENTALI. 


PIUS PP. X. 


Ad futuram rei memoriam. — In hoc summo Sacerdotii fastigio, 
ad quod evecti sumus, cum illud praecipue sit Nobis cordi, ut Christi 
nomen in universas terras quam maxime propagetur, novas ad hoc 
Missiones in iis locis libentes erigimus, ubi auctus fidelium numerus id 
postulare videatur. Itaque cum Apostolicus Vicariatus de Bagamoyo in 
Africa orientali, haud pridem erectus, non mediocre divina opitulante gratia 
incrementum habuerit, peropportunum Nobis visum est, quo nascenti- 
bus in eadem regione necessitatibus facilius prospici queat, et catholicae 
fidei progressum impensius foveri, distractam ex huiusmodi Vicariatu 

borealem partem in novam constituere Missionem. Quare omnibus rei 
adiunctis cum Venerabilibus Fratribus Nostris S. R. E. Cardinalibus 
S. Congregationi Christiano nomini propagando praepositis scite navi- 
terque perpensis, motu proprio atque ex certa scientia et matura deli- 
beratione Nostris, deque Apostolicae potestatis Nostrae plenitudine prae- 
sentium tenore borealem plagam praedicti Apostolici Vicariatus de 
Bagamoyo a reliquo eiusdem Missionis territorio seiungimus, atque in 
novum Vicariatum apostolicum de Kilima-Njaro nuncupandum erigi- 
mus et constituimus, cuius fines sint: ad Boream Vicariatus apostolicus 
de Zanzibar; ad Orientem Oceanus Indicus; ad Occidentem Vicariatus 
apostolicus de Unianembe; ad Meridiem vero definiatur cursu Fluminis 
Msangassi ab eius ostio in Oceanum usque ad Mgera, - qui locus ad 
Bagamoyensem Vicariatum pertinere pergit -, atque exinde per lineam 
quae Occidentem versus prosequitur usque ad limites Vicariatus de Unia- 
nembe prope lacum Balangidda ad Septentionem loci Jrangi. Praeterea 
novum hunc Vicariatum apostolicum de Kilima-Njaro ita constitutum 
quem omnibus et singulis iuribus, honoribus, privilegiis, indultis frui 
volumus, quibus apostolici huiusmodi Vicariatus gaudent, eadem Apo- 
stolica auctoritate Nostra ac propensa quidem voluntate curis committi- 
mus alumnorum Congregationis a Spiritu Sancto et ab Immaculato Mariae 
Corde. Decernentes, praesentes litteras firmas, validas et efficaces exi- 
stere et fore, suosque plenarios et integros effectus sortiri et obtinere, 
illisque ad quos spectat et spectare poterit, in omnibus et per omnia 
plenissime suffragari, sicque in praemissis per quoscumque iudices ordi- 
narios et delegatos iudicari et definiri debere, atque irritum et inane, 
si secus super his a quoquam, quavis auctoritate, scienter vel ignoranter 
contigerit attentari. Non’ obstantibus Nostris et Cancellariae Apostolicae 
regula de iure quaesito non tollendo, aliisque Constitutionibus et Ordi- 
nationibus Apostolicis ceterisque, speciali licet atque individua mentione 

et derogatione dignis, in contrarium facientibus quibuscumque. 

Datum Romae apud S. Petrum, sub annulo Piscatoris, die x11 Se- 

ptembris mcmx,:Pontificatus Nostri anno octavo. 


R. Carp. Merry DEL VAL, 
L. S. a Secretis Status. 

S. CONGREGATIO CONSISTORIALIS 


I. 


DUBIA CIRCA DECRETUM “ MAXIMA CURA ”. 


Cum nonnulli Ordinarii quaedam dubia circa vim et interpretatio- 
nem decreti « Maxima cura » proposuerint, Sacra Congregatio Consisto- 
rialis, mandante SSmho Domino Nostro Pio PP. X, eisdem dubiis die 
3 octobris 1910, respondit prout infra: 

1. Utrum examinatores eligendi iuxta praescriptum can. 4 adhiberi 
possint in examinibus pro collatione beneficiorum atque sint unum et 
idem ac examinatores de quibus statuit Trid. Synod. cap. 18 sess. 24 
de reform.; an potius sint distincti et adhibendi dumtaxat pro amotione 
decernenda. 

R. Affirmative ad I*™ partem, negative ad II*™. 

2. An examinatores sive synodales sive prosynodales nunc existen- 
tes, per idem decretum a munere cessent. 

R. Servetur dispositio finalis decreti. 

3. Utrum Ordinarii, quando Synodus non celebratur, adhuc indi- 
geant indulto S. Sedis pro eligendis examinatoribus. 

R. Negative. 

4. Utrum Ordinarii possint eligere aliquem sacerdotem regularem 
in examinatorem vel consultorem. 

R. Affirmative, dummodo sacerdos regularis parochus sit, si in 
consultorem eligatur. 

5. Utrum eligere possint extradioecesanum. 

R. Affirmative in parvis dioecesibus, aut quoties iusta aliqua causa 
intercedat. 

6. Utrum Ordinarius inter examinatores accensere possit Vicarium 
suum generalem. 

R. Non expedire. 

7. Utrum inter examinatores aliquot parochi accenseri possint. 

R. Affirmative. 

8. Utrum una eademque persona esse possit simul examinator et 
consultor. 

R. Affirmative, sed non in eadem causa. Generatim tamen expedit 
ne plura officia in una eademque persona cumulentur. 

9. Utrum consultores dioecesani de quibus in § 2, can. 4 quorum 
consensus (quoties deficiat capitulum cathedrale) requiritur in electione 
examinatorum et parochorum consultorum, iidem sint ac collegium prae- 
fatum parochorum consultorum. 

R. Negative; sed consultores dioecesani stant loco capituli in ali- 
quibus dioecesibus ubi cathedrale capitulum erigi adhuc non potuit. 

10. Utrum in computanda antiquitate electionis ratio habenda sit 
electionum praecedentium; an dumtaxat electionis praesentis, ita nempe 
ut qui bis vel ter electus iam fuerit, antiquior non habeatur illo qui 
prima vice electus sit, dummodo pari die electio evenerit. 

R. Negative ad partem, affirmative ad 

11. Utrum error in computanda antiquitate et admissio alicuius 
examinatoris seu consultoris, hac de causa illegitima, inducat nullitatem 
actorum. 

R. Negative. 

12. Utrum iusiurandum in can. 7 praescriptum debeat singulis 
vicibus in singulis causis renovari, an sufficiat illud semel emittere post 
electionem aut in primo conventu. 

R. Sufficit semel emissum, durante munere, dummodo pro omnibus 
causis fuerit emissum. Potest tamen Ordinarius exigere ab examinato- 
ribus et consultoribus ut illud renovent in casibus particularibus, si id 
expediens iudicaverit. 


C. Carp. De Lat, Secretarius. 


L. S. 
Scipio Tecchi, Adsessor. 


Il. 


AD EMINENTISSIMUM VIRUM CLAUDIUM 8S. R. E. PRESBYTERUM CARDINALEM 
VASZARY, ARCHIEPISCOPUM STRIGONIENSEM (ESZTERGOM) ET PRIMATEM 


HUNGARIAE. 
ac Rmhe Domine mi Obsihe, 


Eminentiae Vestrae litterae, nomine etiam omnium Hungariae Anti- 
stitum datae sub die 27 transacti septembris, ad SStum Dominum 
Nostrum pervenerunt. Quas quidem Ipse assueta benignitate excepit, nec 
dissimili cura, prout rei gravitas postulabat, expendit; mihique haec 
Eminentiae Vestrae coeterisque Antistitibus communicanda mandavit. 

Porro SSmi Domini Nostri mens est ut firma sit lex qua prohi- 
betur ut diaria et commentaria, etiam optima, quae tamen de politicis 

rebus agunt quae in dies eveniunt, aut de socialibus et scientificis quae- 
stionibus quae pariter in dies exagitantur quin adhuc de iis certa sen- 
tentia habeatur, haec, inquam, in manibus alumnorum seminarii libere 
non relinquantur. Nil tamen vetat quominus superiores seminarii aut 
magistri, si agatur de quaestionibus scientificis, legant alumnis aut 
legendos articulos in sua praesentia tradant eorumdem diariorum et 
commentariorum, quos ad alumnorum instructionem utiles vel oppor- 
tunos censent. 

Commentaria vero in quibus nil contentionis continetur, sed noti- 
tias religiosas, S. Sedis dispositiones et decreta, Episcoporum acta et 
ordinationes referunt, vel alia quae quamvis periodica non aliud sunt 
quam lectiones ad fidem et pietatem fovendam utiles, haec, inquam, 
possunt, probantibus seminarii moderatoribus, prae manibus alumno- 
rum relinqui tempore a studio et ab aliis praescriptis officiis libero. 

Haec dum Tibi pro meo munere significo, manus Tuas humillime 
deosculor meque impenso animi obsequio profiteor — 

Eminentiae Vestrae 


Romae, die 20 octobris 1910. 
addictissimum famulum 


CaretTanum Carp. De Lal, 
S. Congr. Consistorialis Secretarium. 


II. 
DECLARATIONES 


CIRCA IUSIURANDUM A MOTU PROPRIO “SACRORUM ANTISTITUM” PRAESCRIPTUM. 


Ad hance sacram Congregationem proposita sunt quae sequuntur 
dubia circa Motum Proprium Sacrorum Antistitum, die 1 Septembris 
proxime lapsi editum, nimirum 

I. utrum qui, in praesenti, plura obtinent officia vel beneficia, 
unum dumtaxat iusiurandum praestare possint, an tot iuramenta emit- 
tere teneantur quot possident officia vel beneficia; 

II. coram quo Moderatores generales Ordinum aut congregatio- 
num religiosarum praestare debeant eiusmodi iusiurandum ; 

III. an Vicarius generalis delegari possit ab Episcopo, generali 
modo, ad iusiurandum excipiendum; 

IV. utrum iuramenti formula, pluribus simul convenientibus, ab- 
omnibus singillatim legenda sit, an vero sufficiat ut ab aliquo ex eis 
recitetur ; 

V. an quotannis teneantur renovare iusiurandum vicarii parochia- 
les, confessarii et sacris concionatores, quibus facultas singulis annis 


prorogatur ; 

VI. utrum parochi, in locis a residentia Episcopi dissitis, tenean- 
tur emittere iuramentum coram Vicariis foraneis, an sufficiat ut ad Epi- 
scopum remittant iurisiurandi formulam ab ipsis subsignatam ; 

VII. an novi beneficiarii debeant subscribere formulam tum pro- 
fessionis fidei tum iurisiurandi. 

SSmus Dominus Noster Pius PP. X, in audientia die 21 Octobris 
1910 Emo Cardinali Secretario sacrae Congregationis Consistorialis con- 
cessa, mandavit ut respondeatur: 

ad I. sufficere unum iusiurandum, sed de eodem prius praestito 
fides exhibenda est ei, qui ius habet aliud exigendi iuramentum; 

ad II. Moderatores generales, qui actu Ordini vel Congregationi 
vel Instituto praesunt, coram Patribus sui Definitorii, sive Assistentibus 
sive Consiliariis generalibus; Moderatores autem generales, qui in poste- 
rum eligentur, coram Praeside capituli generalis; 

ad III. affirmative, postquam ipse in manibus Episcopi iusiuran- 
dum praestiterit ; 

ad IV. sufficere ut, formula iuramenti ab uno recitata, a ceteris 
singulis, iureiurando emisso, formula ipsa subscribatur ; 

ad V. negative; 

ad VI. pro hac prima vice sufficere ut memorati parochi subsi- 
gnent iuramenti formulam iuxta indultum diei 25 Septembris elapsi; in 
posterum vero parochos teneri ad iuramentum praestandum coram eo a 
quo beneficii possessionem obtinebunt; 

ad VII. quoad professionem fidei, nihil innovandum; quoad iura- 
mentum, servandam dispositionem Motus Proprii Sacrorum Antistitum. 

Datum Romae, ex aedibus sacrae Congregationis Consistorialis, die 
25 Octobris 1910. 

C. Carp. De Lar, Secretarius. 
L. 4% S. Scipio Tecchi, Adsessor. 


IV. 
NOMINATIONES EPISCOPORUM. 
SSmus D. N. Pius PP. X, decreto Sacrae Congregationis Consisto- 
rialis, elegit: 
5 septembris 1910. — R. P. D. Vincentium Pisani, iam episcopum 
Anglonen. et Tursien., in Administratorem Apost. eiusdem dioecesis. 

1 octobris 1910.— R. P. D. Adulphum Turchi, episcopum Caiacen- 
sem, in Administratorem Apostolicum Aversanae dioecesis. 

2 octobris 1910. — R. D. Eduardum Brettoni, presbyterum archi- 
dioeceseos Florentinae, in Episcopum cathedralis ecclesiae Regiensis 
(Reggio Emilia). 

18 octobris 1910. — R. D. Maximilianum Crespo, presbyterum archi- 
dioecesis Popayanensis, in Episcopum cathedralis ecclesiae Antioquien- 
sis in republica Columbiana. 

— R. D. Franciscum Christophorum Toro, presbyterum dioecesis 
Antioquiensis, in Episcopum cathedralis ecclesiae de Socorro. 

3 octobris 1910. — Transtulit R. P. D. Ioachimum Antonium d’Al- 
meida, a cathedrali ecclesia Piahunensi ad nuper erectam dioecesim Na- 
talensem in Brasilia. 

Mandavit autem idem SSmus Dominus ut hac de re Litterae Apo- 
stolicae sub plumbo ad tramitem iuris expediantur. 


V. 
ERECTIONES DIOECESUM. 


SSmus D.N. Pius PP. X, decreto Sacrae Congregationis Consisto- 
rialis, erexit: 

19 octobris 1910. — Novam apostolicam praefecturam Fluminis Ni- 
gri (Rio Negro) in Brasilia, sequentibus praefinitam limitibus, nempe, 
in ea parte quae est ad ortum solis et inter ortum solis et septentrio- 
nem, territorio praelaturae vulgo Rio Branco ; in ea parte quae est inter 
septentrionem et occasum solis, territorio rerum publicarum Benezue- 
lensis et Columbianae; in ea parte quae est inter meridiem et ortum 
solis, divortio aquarum affluentium in Flumen Nigrum. Haec autem 
linea, quae discedit a confluenti Fluminis Nigri et Fluminis Albi atque 
per praefatum divortium aquarum a parte occidentali Fluminis Nigri 
pergit usque ad confinia Columbiana, extabit uti linea divisionis inter 
praefecturam quae erigitur et inter Amazonum dioecesim necnon prae- 
fecturas nuncupatas Teffé et Solimoés Superioris. 

NOMINATIONES EPISCOPORUM. 


Brevi Apostolico nominati sunt: 


17 augusti 1910. — R. P. Paulus Perini, Societatis Iesu, Episco- 
pus cathedralis ecclesiae Mangalorensis (Mangalore-India). 


13 septembris 1910. — R. P. Ludovicus Munsch, Congregationis a 
Spiritu Sancto et Immaculato Mariae Corde, Episcopus tituiaris Ma- 
gnesiensis et Vicarius Apostolicus de Kilima-Njaro in Africa orientali. 

— R. P. Raphael Presutti, Ordinis Fratrum Minorum Cappucci- 
norum, Episcopus titularis Anchialensis et Vicarius Apostolicus Ara- 
biae. 

— R. P. Iacobus Romanus Bilsborrow , Congregationis Anglicanae 
O. S. B., Episcopus cathedralis ecclesiae Portus Ludovici in insula Sancti 
Mauritii. 

15 septembris 1910. R. D. Franciscus Bonne, Archiepiscopus eccle- 
siae cathedralis Tokiensis (Tokio). 

SACRA ROMANA ROTA 


UXENTINA (Ugento). 
IURJUM. 


Pio Papa X feliciter regnante, Pontificatus Dominationis Suae anno 
septimo, die 9 Iulii 1910, RR. PP. DD. Gustavus Persiani, Ponens, Gu- 
lielmus Sebastianelli et Ioseph Alberti, Auditores de Turno, in causa 
« Uxentina - Iurium » instante in gradu appellationis Sodalitate « Ma- 
ter Misericordiae » repraesentata per procuratorem Vincentium Sacconi 
advocatum, adversus Parochum Castrignano del Capo appellatum, reprae- 
sentatum per procuratorem Rev. D. Nazarenum Patrizi, advocatum, sequen- 
tem tulerunt definitivam sententiam. 

In oppido Castrignano del Capo Dioeceseos Uxentinae, et intra 
Paroeciae limites anno 1639 extructa fuit Ecclesia B. M. V. sine labe 
conceptae dicata, et in ea, quo anno ignoratur, erecta fuit Sodalitas lai- 
calis, cui titulus « Mater Misericordiae », quae die 3 Martii 1777 regium, 
quod vocant, beneplacitum obtinuit. 

Unicum illa in Ecclesia extabat altare sacrum Deiparae [mmacu- 
latae, cuius ibi venerabatur Imago; sed hinc inde duae aderant statuae 
SS. Martyrum Cosmae et Damiani fidelium expositae venerationi. 

Quidam Gaspar Trazza pro sua, qua erga Sanctos Martyres age- 
batur, devotione, anno 1853 alterum altare in eadem Ecclesia construi 


voluit, quod eisdem Sanctis dicatum iussit. 
Exinde fidelium cultus SS. Cosmae et Damiani augeri coepit, 


eorumque festum die 27 Septembris singulis annis solemni pompa et 
frequentiori populi concursu celebrari. Occasione huius solemnitatis in 
Ecclesia etiam oblationes fidelium colligebantur. 

Aliquot post annos Rev. Franciscus Margarito, Rector Sodalitatis, 
has oblationes suas esse. existimans, conquestus est coram Uxentina 
Curia contra Parochum Chiffi eas ex adverso sibi debitas opinantem ; 
et fertur - quandoquidem documenta desunt - quaestionem fuisse deci- 
sam primo favore Rectoris, deinde favore Parochi. 

Rebus sic stantibus, eadem quaestio iterum exarsit inter Rectorem 
Sodalitatis, Rev. Thomam Stefanachi, et Parochum loci, Rev. D. Aloy- 
sium Margarito, qui, spretis rationibus expositis a Rectore, fidelium 

oblationes anno 1906 sibi vindicavit affirmans, se in posterum eamdem 
agendi rationem secuturum. 

At Sodalitas fortiter restitit Parocho; et sui Praesidis ministerio, 
supplici dato libello sub die 24 Septembris 1907, postulavit, Parochum, 
Rev. D. Aloysium Margarito, in ius vocari coram Uxentino Iudice, et 
ab hoc propositam quaestionem definiri, iuris ordine servato. 

Incidentali quaestione exorta quoad ritum in casu adhibendum, 
die 20 [anuarii 1908 sententia prodiit, quae ritum summarium prae- 
scripsit. 

Adversus hance sententiam a Sodalitate interposita fuit appellatio 
coram Iudice Metropolitano Hydruntin., die 17 Februarii sequentis ; 
quam tamen Iudex appellationis reiecit, die 18 Septembris 1908. 

Quare actor, die 5 Octobris subsequentis postulavit, causam pro- 
sequi cum ritu summario; quae introducta die 13 Martii 1909, defi- 
nita fuit in prima instantia die 13-17 Augusti eiusdem anni. 

Verum exitus iudicii Sodalitati non arrisit; sententia enim sta- 
tuit: « Respingiamo la istanza della Confraternita “ Mater Misericor- 
« diae”’..... Confermiamo il diritto del prelodato Parroco di fare le fun- 
« zioni e raccogliere le oblazioni nella novena e festa dei SS. Medici 
« per consuetudine ragionevole, perché fondata sul diritto precedente, 
« che egli aveva nella Cappella della Confraternita, inculcandogli perd 
« di invitare, come per il passato, il Clero pel decoro della solennita, 
«e dare a ciascun sacerdote un equo compenso per |’ opera pre- 
« stata ». 

Ab hac sententia Sodalitas, die 4 Octobris 1909 appellavit ad H. S. O., 
cui hodie quaestio definienda proponitur, dubiis, de consensu partium 
statutis : 

I. Cuinam competat ius celebrandi sacras functiones, necnon reci- 
piendi et administrandi oblationes occasione festi SS. Cosmae et Damiani 
in casu ? 

II. A quonam sustinendae sint expensae iudicit primi gradus in 
casu ? 

In facto RR. PP. DD. Auditores haec in antecessum statuenda esse 
censuerunt: 

1.° Sodalitas « Mater Misericordiae » erectionis suae initium statuit 
ante annum 1777, etenim die 3 Martii huius anni nedum eius existentia 
fuit regis auctoritate et beneplacito recognita, sed etiam eiusdem regulae 
sub datis conditionibus fuerunt approbatae; quod supponit Sodalitatem 
tempore praecedenti canonicam erectionem obtinuisse, quamvis data 
draecisa concessionis non agnoscatur. Et revera tunc temporis Sodali- 

tatis canonica erectio extabat; in supplici enim libello Ferdinando IV 
utriusque Siciliae Regi porrecto pro suo beneplacito obtinendo, et sub- 
signato a Confratribus fere centum legitur: « Li fratelli della Congre- 
« gazione sotto il titolo di S. Maria della Misericordia della Terra di 
« Castrignano del Capo in Provincia di Otranto con umil supplica 
« riverentemente espongono come da molti anni é stata in detta terra 
« la Congregazione suddetta e nella quale etc. ». Quod est adeo verum, 
ut in informatione et voto Regiae Maiestati exhibitis ex parte Regii 
Cappellani Maioris mentio facta fuerit de bonis immobilibus decursu 
temporis a Sodalitate acquisitis; legitur enim: « che la suddetta Con- 
« gregazione non possa fare acquisti essendo compresa nella legge di 
« ammortizzazione, e che siccome I’esistenza giuridica di detta Con- 
« gregazione comincia dal di dell’impartizione del Regio Assenso nella 
« fondazione e nelle Regole, cosi restano illese le ragioni delle parti per 
« gli acquisti fatti precedentemente alla medesima come Corpo illecito ed 
« incapace, il tutto a tenore del Regal Dispaccio, 19 Giugno prossimo 
« passato anno ». 

2.° Quae possessionis Ecclesiae ex parte Sodalitatis initia fuerint, 
quae adeptae possessionis conditiones Parochum inter et Sodalitatem 
ipsam penitus ignoratur, cum nullum huius rei existat documentum, Pa- 
rocho ipso fatente. Hoc unum est certum, iurgium nullum inter utrum- 
que extitisse usque ad annum 1863, quo Parochus cum Rectore Soda- 
litatis contendere coepit circa ius colligendi oblationes a fidelibus 
factas occasione festivitatis SS. Cosmae et Damiani. 

3.° Quamvis autem in Ecclesia Sodalitatis ad latera Imaginis Dei- 
parae sine labe conceptae hine inde statutae SS. Cosmae et Damiani 
fidelium expositae venerationi existerent ab anno 1639, quo extructa 
fuit Ecelesia ipsa, tamen nullo ex documento constat eorum festivita- 
tem speciali cultu et fidelium communi devotione fuisse celebratam 
usque ad annum 1853, quo Gaspar Trazza in eorumdem honorem altare 
erigi curavit; tunc demum SS. Martyres, die 27 Septembris speciali 
populi cultu prosecuti sunt, et in eorumdem honorem factae sunt 
etiam oblationes fidelium ; « dopo la costruzione dell’ altare nel 1853 
«cominciarono ad aver luogo le oblazioni in onore dei Santi Me- 
« dici ». 

Ad iuris quaestionem quod spectat RR. PP. Auditores animadver- 
terunt, Sodalitatem « Mater Misericordiae » loci Castrignano del Capo 
esse in possessione bis fere centenaria Ecclesiae Deiparae Immaculatae, 
quin possessionis huius ulla appareat imposita conditio, in eaque fini 
institutionis suae assequendo, toto hoc tempore volvente, continuo 

vacasse. Quare dicta Sodalitas gaudet favore iuris, quod possessori suf- 
fragatur sive quoad Ecclesiam possessam, sive quoad iura omnia Con- 
fraternitatibus laicalibus concessa, quoadusque contrarium non fuerit 
demonstratum. 

Iamvero ex celebri Decreto Urbis et Orbis S. Congregationis Ri- 
tuum, diei 10 Decembris 1703 Confraternitatibus laicorum erectis intra 
paroeciae limites ius est functiones omnes religiosas, absque ulla a Pa- 
rocho dependentia, peragendi, quae non sunt de iure parochiali, etenim 
quaestioni sub num. 3 propositae: « an Confraternitates erectae in aliis 
« ecclesiis publicis habeant quoad easdem functiones (non parochiales) 
« aliquam dependentiam a Parocho intra cuius Parochiae limites sitae 
« sunt Ecclesiae? » Responsum fuit « Negative ». Immo eisdem Sodali- 
tatibus est etiam ius administrandi oblationes, licet hae sint de iure 
parochiali; quaestioni enim n. 28: « an possit Parochus se ingerere in 
« administratione oblationum, eleemosynarum in saepe praedictis Eccle- 
« siis recollectarum vel capsulae pro illis recipiendis expositae clavem 
« retinere? » Responsum fuit « Negative ». Et huius decisionis ratio in 
eo consistit, quod Ecclesiae, in quibus erectae sunt laicorum Sodalitates, 
quamvis intra paroeciae limites sitae, nullam a Parocho habent depen- 
dentiam. 

Potest nihilominus Parochus sibi vindicare quae Sodalitatibus iure 
communi competunt; sed tunc tantum cum ius allegant ortum vel ex lege 
fundationis, vel ex constitutionibus Synodalibus et provincialibus, aut ex 
immemorabili consuetudine vel saltem centenaria. Etenim praefatum De- 
cretum ita concluditur: « Sacra eadem Rituum Congregatio, re mature 
« discussa, ita respondendum esse censuit, et ita (salvis tamen conven- 
« tionibus et pactis in erectione Confraternitatis forsan factis, concordiis 
« inter partes initis, et a Sancta Sede approbatis, indultis, constitutio- 
« nibus Synodalibus, et provincialibus, et consuetudinibus immemora- 
« bilibus vel saltem centenariis) declaravit ac decrevit..... die 10 De- 
« cembris 1703 ». 

In hoc pacifica et constans est Doctorum omnium theorica, iuris- 
prudentia Rotali firmata, et a Sacris Congregationibus secuta. Cardi- 
nalis De Luca, Theatrum Verit. Disc., 31, n. 6, de Paroch. ait: « Eccle- 
« siae siquidem intra alicuius parochiae limites fundatae, non dicuntur 
« ipsius parochiae subditae, neque ab ea aliquam dependentiam habere, 
«nisi ex lege fundationis, aut ex legitima consuetudine, aut alias id 
« specialiter probet..... Atque circa facultatem celebrandi solemnitates 
« iuri parochiali non praeiudicantes, nedum in ecclesiis, sed et in ora- 
« toriis legitime erectis, ita ut aliud non obstet, dicebam, dubium ces- 

« sare ex communi et inconcussa notoria observantia Urbis totiusque 
« Orbis christiani ». Quod monuit Altovitus S. C. C. Secretarius quum 
die 5 Martii 1689 causa Bononiensis [urium Parochialium proposita 
fuisset « opus est - inquit - praemittere tamquam principium indubita- 
« tum..... Ecelesias licet fundatas intra limites Ecclesiae parochialis non 
« esse huic subiectas nisi quoad iura parochialia (Benedict. XIV, Instit. 
« Eccles., c. V, n. 108) ». Et Fagnanus, ad Cap. ad audientiam de Eccles. 
aedif. ait: « nulla praeter Ecclesiam Cathedralem fundat intentionem 
« suam de iure super subiectione alterius Ecclesiae etiam fundatae intra 
« limites suae parochiae praeterquam ad iura parochialia ». Et firmat 
Rota in decisione coram Molines die 3 Iulii 1705 ibi: « licet dicta Ec- 
« clesia S. Mariae sit posita intra limites Ecclesiae Parochialis, non 
« exinde tamen eidem parochiali censetur subiecta, cum nulla Ecclesia 
« citra Cathedralem, fundet suam intentionem de iure super subiectione 
« alterius Ecclesiae, praeterquam in ordine ad iura parochialia ». Quae 
doctrina continetur dec. 784, 2 Iunii 1713; et dec. 988, a. 1717, coram 
Lancetta. In Aversana Funeralium coram Coccino die 23 Iunii 1634 inter 
Recentior. dec. 552, part. V, n. 11. 

Confirmatur resolutionibus S. Congregationis Concilii, quae in Rea- 
tina, diei 13 Iunii 1844 proposito dubio: « an liceat Cappellano novenas, 
« triduos et alias functiones non parochiales cum expositione SSmi Sa- 
« cramenti explere in Oratorio S. Dominici independenter a Parocho in 
« casu? An liceat eidem Cappellano missam solemniter canere indepen- 
« denter a Parocho in casu? » Respondit: « Affirmative in omnibus, ad 
formam Decreti Urbis et Orbis S. R. C. 10 Decembris 1703 ». Hoc idem 
statuit in Marsorum die 25 Ianuarii 1858 - in Galtellironen., diei 29 
Martii 1862; in Thelesina, Anniversarii et Missae solemnis diei 9 Fe- 
bruarit 1732. 

Parochus igitur in casu, non obtinebit nisi intentionem suam 
manifeste probaverit: cum enim Sodalitas possideat, eius favore prae- 
sumitur. Qua in re principium applicatur « melior est conditio possi- 
dentis maxime in iudiciis, quia possessor liberatur ab onere probandi ». 
Lega, de Iudic., 2 edit., Vol. I, pag. 205. Receptum est quod pars habens 
contra se praesumptionem, si velit contrarium probare gravetur mani- 
festa concludenti et fortiori probatione. Rota, Dec. Recent., dec. 117, n. 3; 
dec. 290, n. 1; dec. 469, n. 2, par. 3; dec. 45, n. 7, par. 4, tom. I; dec. 99, 
p. XVII, diet 17 Aprilis 1671 coram Emeriz., p. 11, - quod onus in casu 
in Parochum actorem refunditur, qui proinde actionem suam contra 
Sodalitatem aliquo particulari titulo manifeste tenetur sustinere. 
Iamvero, actis inspectis, Parochus intentionem suam sive quoad 

sacras functiones in festo SS. Cosmae et Damiani fieri solitas, sive quoad 
collectas, eadem recurrente solemnitate, a fidelibus factas concludenter 
non probat, immo potius contrarium resultat ex parte Sodalitatis. 

Enimvero Parochus primo ratiocinatur a priori, nullo iuridico inni- 
xus fundamento; cum enim Sacellum Beatae Mariae Virgini Immacu- 
latae sacrum, antequam inibi erigeretur Sodalitas, infra paroeciae limites 
existens parochi iurisdictioni esset subiectum, ipse retinuit, Parochum 
noluisse se privare iuribus, quibus super illo antea fruebatur. « Conclu- 
« dendum videtur, rememoratam suburbanam Capellam, ait causae patro- 
« nus, semper mansisse nedum sub parochialis Ecclesiae iurisdictione, 
« sed et in eius proprietate, sicut et ab initio erat ». Quod et sententia 
ipsa appellata retinuit: « Essendo stata istallata la Confraternita “ Mater 
« Misericordiae ” nella Cappella della Immacolata gia esistente sin dal 1639, 
«e perd come cappella urbana soggetta al Parroco, si deve necessaria- 
« mente supporre, che esso Parroco cedendo detta Cappella abbia riser- 
« bato a sé il diritto di compiere le funzioni, e di ricevere le oblazioni 
« nella festa dei Santi Medici Cosimo e Damiano ». 

Verum non supponi sed probari debet, et quidem manifeste, Paro- 
chum haec sibi reservasse. lus enim commune suffragatur Sodalitati, 
quae est in quasi possessione iuris ea omnia peragendi, quae non sunt 
de iure parochiali; eius proinde favore stat praesumptio iuris contra 
Parochum, qui cum asserat haec iura sibi reservasse, probandi onere 
gravatur, uti supra dictum est. Parochus igitur in casu probare tenetur 
agi de exceptione facta a iure communi, quam ipse valet in sui favorem 
invocare. Decretum enim Urbis et Orbis S. R. C., quod ius Sodalitati 
assignavit, casus etiam excepit favore Parochorum. Quod tamen PP. Au- 
ditoribus visum est in actis nullimode probatum. 

Non enim est cur in casu sermo instituatur de pactis in erectione 
Sodalitatis, hance inter et Parochum, initis, nullum enim, Parocho ipso 
fatente, adest documentum, quod hac super re aliquid innuat. « Nullum 
« habetur documentum de facta cessione huiusmodi proprietatis in Soda- 
« litatis favorem, nec unquam a quovis de eodem factum est verbum ». 
Quare commentitium est pactum, quod in cessione Ecclesiae facta So- 
dalitati praesumitur initum. Quod pactum eo vel magis debet excludi 
quia iuridico caret fundamento. Supponitur namque ab actore conven- 
tio inter Parochum et Sodalitatem inita ea lege, ut Sodalitati concessa 
hospitalitate in Ecclesia Deiparae Immaculatae, proprietas huius penes 
Parochum ipsum remaneret; qui proinde hoc titulo proprietatis sibi reser- 
vatae in erectione Sodalitatis omnia iura, etiam circa non parochialia, 
valet exercere ad praescriptum exceptionis factae in Decreto Urbis et Orbis 

10 Decembris 1703. « Necessario concludendum videtur, rememoratam Ca- 
« pellam suburbanam semper mansisse nedum sub parochialis Ecclesiae 
« iurisdictione, sed et in eius proprietate, sicut et ab initio erat; nec hospi- 
« talitatem, qua indultum est Confraternitati in eadem Capella residendi 
« huic aliquam potuisse proprietatem transferre super Capellam ipsam ». 
Verum certum est in iure, Ecclesias esse extra commercium, seu in 
proprietate et dominio privatorum esse non posse. Ideo proprietas Ec- 
clesiae, in qua existit Sodalitas “ Mater Misericordiae” immerito adscribi- 
tur Parocho, qui proinde fundamento caret, cui innitatur ad demonstran- 
dam Ecclesiae illius subiectionem Ecclesiae parochiali in ordine ad iura 
non parochialia, quae sibi debita ipse praetendit. 

Aliunde autem Gaspar Trazza altare a se erectum et SS. Cosmae 
et Damiano dicatum ita Sodalitati commisit, ut quidquid oneris esset 
pro eo vel manutenendo vel reficiendo ipsamet sustineret. « Nella qualita 
« di erede di Gaspare Trazza, mio nonno, so che da quest’ ultimo, per 
« sua devozione speciale, venne eretto un altare ai Santi Medici nella 
« Confraternita “ Mater Misericordiae” e noi non ci siamo mai incaricati 
« di manutenzione perché s’intendeva affidata alla Confraternita ». Insuper 
Sodalitas ipsa aere proprio Ecclesiam refecit , exornavit, amplificavit: 
omnes sustinuit expensas, nedum pro sacris obeundis, sed etiam vecti- 
galibus solvendis, et redditus ipsa percepit derivantes ex’ duobus cubi- 
culis supra Sacrarium existentibus; immo etiam aes templi S. Nicolai 
anno 1825 a Parocho obtinuit vi contractus emptionis-venditionis. Quae 
omnia consignata libris administrationis Sodalitatis in unum collecta a 
publico Notario facta sunt publici iuris per actum diei 10 Martii 1910. 
Ex quibus PP. Auditores deduxerunt legitimam praesumptionem, immo 
moralem certitudinem de independentia Ecclesiae Deiparae sine labe 
conceptae a Parocho, qui rectius retentus est Capellam ipsae Sodalitati 
cessisse absque limitatione et iuris alicuius reservatione; de hoc enim 
constare deberet, et nullum interim in medium allatum est instrumen- 
tum. Gubernium enim alicuius Capellae vel Oratorii et redditum admi- 
nistratio huius subiectionem excludunt Ecclesiae Parochiali; maxime 
si haec in illius dotationem non concurrat: « Probavit dictum Oratorium 
«seu Capellam S. Mariae fuisse erectam ex Christi fidelium oblationi- 
« bus..... eique traditum fuisse gubernium et redditum administrationem 
« quae omnia excludunt subiectionem, ad quam inducendam non sufficit 
« Ecclesiam fuisse erectam intra limites alicuius Ecclesiae, sed inter 
« alias requiritur, quod sit dotata de redditibus et proventibus illius, ut 
« ex pluribus firmat Valenzuel cons. 45 n. 50 lib. I. - Molines decis. 990 
«3 Iulit 1705 tom. 4 n. 3 et 4 >». 

Parochi defensio Constitutiones Synodales invocat, in quibus sta- 
tuitur: « In Oratoriis seu Ecclesiis Confraternitatibus laicorum addictis 
« nullae aliae sacrae functiones fieri debent, nisi quae in approbatis 
« Regulis Confraternitatis exprimuntur, sub poenis interdicti eiusdem 
« Ecclesiae et suspensionis Rectoris » (cap. V, § XII). Sed regulis inspe- 
ctis et rite examinatis, quae existunt in actis, quaamplurima statuta visa 
sunt, quae Confratrum vitam privatam moderantur, et religionis pieta- 
tisque opera non pauca commendant, ut ipsi bonis honestisque moribus 
imbuantur, quin locus et modus iis explendis adsignetur. Ad exercitia 
communia a Confratribus peragenda, haec generice statuta sunt. « XII. 
« Tutti siano diligenti a venire per tempo all’Oratorio nei giorni ed 
« ore determinate »: et ad munia obeunda a Rectore quod spectat, haec 
etiam valde generice designantur: « XIX. Finalmente per la direzione 
« spirituale dovra a nomina del Priore e con la maggioranza dei detti 
« fratelli eleggersi un dotto e zelante sacerdote per Padre Spirituale.... 
« la sua incombenza si restringera nella semplice e nuda spiritualita ». 
De functionibus sacris in Ecclesia Sodalitatis explendis ne verbum qui- 
dem invenitur. Nisi ergo velimus adserere, nullas omnino functiones 
sacras a Sodalitate in Ecclesia sua fieri posse, retinendum est eas peragi 
debere ad formam iuris communis, cuius Constitutiones Synodales nul- 
lam faciunt restrictionem; consequenterque Sodalitati licere eas peragere 
functiones quae occasione festivitatis SS. Cosmae et Damiani peragun- 
tur. Coeterum si quae excipiendae sunt functiones Rectori Sodalitatis 
prohibitae, hae sunt: « 1.° Che in ogni esequie resti fermo il diritto del 
« Parroco; 2.° che le processioni ed esposizioni del Venerabile possino 
« farsi, precedute le debite licenze », nam Regius Maior Cappellanus in 
suo voto, haec duo tantum excepit opinatus, petitum Regium Benepla- 
citum concedi posse sive quoad Congregationis existentiam, sive quoad 
Regulas observandas: et Rex Ferdinandus hoc votum in sua conces- 
sione sequutus est: « Nos vero dictis petitionibus tam iustis ac piis 
« libenter annuentes.... tenore praesentium....fundationem praedictam et 
« ipsa praesentia Capitula acceptamus, approbamus et convalidamus.... 
« nostrumque eis assensum realem et consensum interponimus et prae- 
« stamus usque ad Nostrum Regium Successorumque Nostrorum Bene- 
« placitum.... cum supradictis clausulis, conditionibus et limitationibus in 
« dicta relatione Supradicti Nostri Regii Cappellani Maioris, ac in omnibus 
« servata forma relationis praedictae ». Quare ex Synodali Constitutione 
nullum favore Parochi argumentum exurgit. 

Ad consuetudinem etiam Parochus provocat, quam in sui favorem 

« chiales non sint, de iure parochiali tamen, 0b saecularem consuetudi- 
« nem, et munere Parochi loci devenerunt »: et hoc admittit etiam sen- 
tentia appellata: « Considerando, che nel fatto il Parroco ha esercitato 
« sempre il suo diritto o per sé o per mezzo del suo sostituto ». 

Certum quidem est, consuetudinem contra ius esse posse rationa 
bilem, et semel legitime introductam posse contra ius praecribere, seu 
legem abolere: sed ut hance vim exerat consuetudo praedita sit oportet 
debitis conditionibus, inter quas tempus immemoriale recensetur, et non 
interrupta, sed continuata actuum repetitio. « Si tamen consuetudini 
« introducendae resistat lex, non quidem reprobando eam tamquam 
« irrationabilem aut corruptelam, sed expresse eam prohibendo requiri- 
«tur cum titulo 40 annorum tempus, vel sine titulo tempus immemo- 
« riale; idest tempus de cuius initio memoria non extat. Requiritur autem, 
«ut haec etiam consuetudo cuiuscumque temporis illa sit, si via prae- 
« scriptionis novum ius introducere debeat, legitimo tempore sit con- 
« tinuata, et semel coepta nullo actu contrario sit interrupta » Pihring, 
De Consuet. Lib. I, § VI, n. 1. 

Tamvero neutrum verificatum favore Parochi apparet ex actis. Qui 
enim ab ipso inducti sunt testes ne verbum quidem faciunt de sacris 
a Parocho peractis in festo SS. Cosmae et Damiani, sed unice de obla- 
tionibus ab ipso collectis loquuntur, et quidem ab anno 1853; immo 
tempore nobis longe proximiori. Etenim excepto Quintino Denuccio, qui 
septuagesimum secundum aetatis annum attigit, et dempto Ioanne Serra 
qui a testimonio ferendo est prohibitus utpote Sodalitati inimicus, a 
qua ab officio aeditui remotus fuerat « dalla quale fui espulso l’anno 
« passato per ragione di partiti amministrativi », duo qui supersunt testes 
unus annos 39 natus, alter 35, orti proinde ille anno 1861, iste anno 1865, 
nonnisi ab annis 1873 et 1877 ad summum possunt testificari, quibus 
pubertatem adepti sunt. Ad summum, inquam; nam nemo est ex his, 
qui tempus assignet, quo fidelium oblationes colligi coeperunt: « D. Gae- 
« tano Maggio raccoglieva le oblazioni dei fedeli il giorno 27 Settembre 
« di ciascun anno e poi le consegnava al Parroco », « tutte le oblazioni 
« che si raccoglievano nel giorno della festa dei detti Santi venivano 
« consegnate al Parroco ». Nihil ideo impedit quominus huius collectio- 
nis initium serius statuatur. Neque dicatur septem testes deposuisse 
favore Parochi pro sacris ab ipso celebratis; eorum enim testimonium 
nihil probat in iudicio, datum est enim extraiudiciali forma coram Vi- 
cario Foraneo loci Gagliano del Capo sine iudicis delegatione et a testibus 
non iuratis ideoque fidem non merentibus. l. iurisiurandi 9, Cod. Cap. 
Nuper 51, de Test. et attest.; a Parocho inducti et coram eo interesse 

habente auditis tempore suspecto die 29 Maii 1910, pendente scilicet 
appellatione; et tandem deponentibus de sacris functionibus factis non 
a Parocho, sed a Clero in festo SS. MM. « prima del 1853 si trovavano 
« erette le statue dei SS. Cosimo e Damiano, ed il Clero si prestava 
« ogni anno ad espletare le funzioni sacre nei giorni della festa e novena 
« precedente ». Consuetudo ergo invocata quoad sacra peragenda non 
existit, et quoad oblationes fidelium tempus immemoriale non habet. 

Sed neque continuata actuum repetitio verificatur. Nam exclusa 
sacrorum celebratione, de qua ex parte Parochi nulla existit probatio, 
oblationes fidelium quod attinet, hoc unum resultat, Parochum illas 
collegisse vel Rectore Sodalitatis absente « in assenza del Padre Spiri- 
« tuale » vel eo alias impedito « per supplire il Padre Spirituale ». Ideo 
Parochus oblationes collegit non quidem iure proprio, sed vel ex tacita 
vel expressa Rectoris delegatione. Et si aliquando Parochus, Rectore 
praesente, ausus est aliquid attentare, Confraternitas ita restitit, ut ipse 
ab oblationibus colligendis desistere coactus fuerit: « nel 1853 comin- 
« ciarono ad aver luogo le oblazioni in onore dei SS. Medici. Sorse 
« questione tra il detto Margarito ed il Parroco Chiffi circa il diritto di 
« tali oblazioni, e deferita al Vicario Capitolare di quel tempo fu riso- 
« luta a favore del Padre Spirituale. La Confraternita non ha mai cre- 
« duto di cedere un tale diritto (circa le oblazioni) al Parroco.... allorché 
« tre anni or sono 11 parroco Margarito si sostitui al P. Spirituale..... i 
« Confratelli reclamarono al loro Priore contro una tale sostituzione, e 
« fu allora che un tal Liborio Chiffi, il pid antico dei Confratelli, ebbe 
«a dichiarare che mai i Parroci hanno vantato diritti nella Confrater- 
« nita ». Parochus ergo neque iure proprio neque semper et continuo, 
neque pacifice oblationes collegit. 

Neque valet obiicere, Sodalitatis Rectores sacra peregisse, et colle- 
gisse oblationes nomine et iure Parochi, cuius ipsi erant Coadiutores. 
Etenim si hoe sub respectu Rectores egissent, nec explicaretur opposi- 
tio a Sodalibus facta Parocho, quando hic sacris functionibus peragendis 
in festo SS. Cosmae et Damiani, operam dedit, « la sostituzione del Par- 
« roco nelle funzioni dei SS. Medici produsse un turbamento tra i Con- 
« fratelli »; cum enim hic iure suo, in hypothesi, uteretur, Sodales nedum 
nihil potuissent obiicere, sed etiam ministerium eius admittere ac reve- 
reri debuissent: nec factum explicaretur ordinariae eius absentiae, cuius 
vices semper Rectores Sodalitatis gessissent; imo nec explicaretur cur 
Parochus sacra peregisset tantum vel Rectore absente, vel eo alias impe- 
dito veluti huius delegatus, « per supplire il P. Spirituale nella raccolta 
« delle obblazioni; nell’assenza del P. Spirituale veniva a sostituirlo 

« nella raccolta delle oblazioni ». Sed insuper Sodalitas ex tabulis fun- 
dationis Rectores libere sibi elegit, qui semel electi muneribus propriis 
obeundis ad formam iuris communis vacant independenter a Parocho. 
Et revera qui Sodalitatis fuerunt Rectores non omnes fuerunt Vicarii 
seu Parochi Coadiutores. « Dopo la morte del sacerdote Gaetano Maggio 
« fu nominato Padre Spirituale della Confraternita il sacerdote Vito Fer- 
« surella, il quale non fu mai sostituto del Parroco », qui cum nihilomi- 
nus sacra omnia explevisset Sodalitatis propria, novendialibus suppli- 
cationibus praemittendis festivitati SS. Cosmae et Damiani non exclusis, 
iure retinetur ea omnia proprio nomine et facultate Rectoris propria, 
non vicaria Parochi potestate et delegatione, peregisse. Ceterum esto 
quod Rectores Sodalitatis officio Vicarii Parochorum functi fuerint; sed 
hoc est per accidens, et nihil habet commune cum officio Rectoris, ut 
inde concludi debeat, Parochum, mediante Vicario suo, in Sodalitatis 
Ecclesia sacra peregisse et oblationes collegisse. 

Quare invocata consuetudo ex parte Parochi destituta apparet essen- 
tialibus requisitis temporis immemorialis et continuati exercitii, quod, 
saltem quoad sacras functiones, extitit nunquam; et ideo ad rem non 
facit. Eo vel magis, quod praescriptio contra Decreta Clementis XI non 
introducatur nisi spatio 100 annorum, quot non habentur in casu cum 
festum in honorem SS. Cosmae et Damiani solemni cultu et magna 
populi frequentia cum oblationibus habuerit initium anno 1853. 

E contra Sodalitas per suos Rectores ius suum quoad sacras fun- 
ctiones et quoad fidelium oblationes est semper prosecuta. Quoad sacra 
peracta a Rectore testes habemus inductos a Sodalitate. David Pizzo- 
lante, annos natus 63 et Sodalitati adscriptus ab anno aetatis suae qua- 
dragesimo primo, ait: « Le oblazioni dei SS. Medici sono state raccolte 
« dal P. Spirituale della Confraternita, il quale ha sempre funzionato ». 
Orontius Maruccia, quadraginta quinque retro annis Sodalitatis socius, 
deposuit: « nel 1853 cominciarono ad aver luogo le oblazioni in onore 
«dei SS. Medici, le quali vennero sempre raccolte dal P. Spirituale 
« D. Francesco Margherito, il quale funzionava nella novena e nel giorno 
«della festa ». Quod etiam confirmat Ioannes Stefanachi, Franciscus 
Trazza et Vitus Colaci; immo confirmat Gregorius Amico, testis indu- 
ctus a Parocho, qui per tres annos aedituus fuit Ecclesiae Sodalitatis. 
« Mi consta che nei giorni 26 e 27 Settembre di ciascun anno il P. Spi- 
« rituale della Confraternita “ Mater Misericordiae ”’..... raccoglieva le 
« oblazioni dei fedeli..... ». Qui hoc deponunt, excepto Gregorio Amico, 
sunt quidem omnes Sodalitatis socii; sed eis, hoc minime obstante, 
plena fides est habenda, non enim in causa propria ferunt testimonium, 

sed pro iure Sodalitatis, quod distinctum quid est a iure singulorum 
« an in causa universitatis, vel collegii qui est pars, vel membrum eius- 
« dem, possit testimonium ferre ? - Respondetur affirmative iuxta c. Insu- 
« per 6 et in c. Cum nuntium 12, h. t. quod verum est de collegio, seu 
« universitate tam saeculari quam ecclesiastica; ita ut quilibet in par- 
« ticulari, etiamsi talis communitatis pars sit, in testem pro sua com- 
« munitati admitti debeat, cum non ferant in propria causa testimo- 
« nium, sed pro iure universitatis, quod distinctum quid est a iure 
« singulorum » Pirhing, Lib. II, Tit. XX, Lect. I, § 10. Consuetudinem 
ergo, quam Parochus nullimode probat, Sodalitas in sui favorem iuri- 
dice statuit inde ab initio introductae Solemnitatis in honorem SS. Cosmae 
et Damiani; ad quam propterea RR. PP. Auditores ius sacra non paro- 
chialia peragendi, et oblationes fidelium colligendi pertinere autuma- 
runt. 

Hoc semel statuto, RR. Domini quaestionem sibi proposue- 
runt circa usum faciendum oblationum, inquirentes, cui hae debeant 
assignari, et quae sequuntur observarunt. Oblationes fieri praesumun- 
tur propter curam animarum, quam Ecclesia sustinet; ideo factae in 
loco sacro aut religioso extra parochialem Ecclesiam sito, dummodo 
existat intra parochiae limites, per se sunt de iure parochiali et deben- 
tur Parocho « oblationes, quae fiunt in Cappella vel Oratorio sito intra 
« parochiae fines, non Oratorio, sed ipsi parochiali adiudicari debere 
« resolvunt Trois., Mannet. de oblat. dub. 4, n. 29. Cf. Barbosa, de Offic. 
« Paroch., P. III, C. XXIV, n. 22 ». Sed haec praesumptio locum non habet, 
et veritati cedit, cum alia offerentium voluntas patefacta est, sive expresse 
sive tacite; quod verificatur si fideles donarunt templo, altari, imagini, ut 
cultus solemnior fieret, vel ut muri Ecclesiae restaurarentur. Tunc obla- 
tiones assignantur iuxta intentionem offerentium. Devoti, Lib. IZ, Tit. X VII, 
§ 7; Barbosa, 1. c. n. 30: « Quoties a fidelibus praestantur ad certum 
« finem, pro Missa scilicet, vel fabrica, hunc ad Parochum nullo modo 
« spectant, et voluntas eorum, qui eleemosynam seu oblationes dede- 
« runt, praecise servari debet ». Quare Bouix propositae quaestioni « ad 
« quem spectent oblationes quae fiant tum alicui Cappellae vel Imagini 
« Ecclesiae parochialis, tum alicui Oratorio extra Ecclesiam parochia- 
« lem, intra ambitum tamen Parochiae existenti? » Respondit: « Per se 
« - et nisi aliter constaret de mente offerentis - ad Parochum pertine- 
« rent, uti docet Leurenius, Forum Beneficiale, Par. I ». 

Quare in casu videndum est num et qualis fidelium offerentium 
voluntas extiterit, quae oblationum usum destinaverit. Et non est dubi- 
tationi locus quoad existentiam huius intentionis; fideles enim in casu 

ea mente oblationes dederunt, ut SS. MM. festum solemniori, qua fieri 
posset, pompa celebraretur. Hoc enim eruitur ex generali consuetudine, 
quam in hac materia oblationum plurimum valere tradunt omnes; cfr. 
Rota, in Lunen. Sarzanen. oblationum, 8 Februarii 1672 coram R. P. D. 
Merlino. Constat etiam ex actis; etenim, quae colligebantur, factae obla- 
tiones a Rectore Sodalitatis sive directe per seipsum, sive ope Parochi, 
impensae sunt in iis, quae ad solemnitatem festivitatis requirebantur, 
nemine reclamante. « Annualmente il P. Spirituale Margarito Francesco 
« dopo il 27 Settembre andava a pagare i debiti accredenzati e che egli 
« prometteva di pagare dopo la festa di S. Cosimo »: et alibi: « il sosti- 
«tuto dello stesso Ciullo raccoglieva le oblazioni dei fedeli il giorno 
« 27 Settembre di ciascun anno, e poi le consegnava al Parroco, il quale 
«alla sua volta le distribuiva agli altri sacerdoti avendo riguardo al 
« maggiore 0 minore servizio prestato da ciascuno ». Neque contrarium 
evincitur ex eo quod Sodalitas eas oblationes destinaverit augendo sti- 
pendio Rectoris « ci recammo in casa del P. Spirituale per pagargli 
«Vlonorario di 40 lire, e proporgli la riduzione dello stesso in L. 30, 
« facendogli comprendere, che tale riduzione veniva ricompensata dalle 
« oblazioni dei SS. Medici ». Hoc enim ex parte Sodalitatis fuit Rectori 
propositum; sed nunquam legitur fuisse executioni mandatum: immo 
dubitari etiam potest num vere propositum fuerit, cum in actis lega- 
tur: « il Parroco Margarito protesta di falsita sulla parte riguardante la 
«riduzione dello stipendio del P. Spirituale ». Sed rogatione etiam 
admissa, eaque exequuta, nihil sequitur, quod destinationi oblationum 
sit contrarium. Sodalitas enim aere suc directe solemnitatis expensas 
sustinuit: « le spese del culto sono state sempre a carico della Confra- 
« ternita » et clarius: « incassando le questue domenicali e quelle fatte 
« nel giorno dei Santi Medici, sopportando tutte le spese del culto, non 
« escludendo quelle dei Santi Medici, come risulta da due mandati sui 
« conti finanziari 1904-1905 ». Quas expensas Sodalitas bene potuisset 
oblationibus sibi compensare; et tamen maluisset - in hypothesi - eas 
Rectori adsignare - quamvis non integras, allegationibus attentis - in 
compensationem factae diminutionis. Et hoc recidit in erogationem obla- 
tionum a fidelibus intentam; Sodalitas enim huic fini consuluit aere 
proprio, facta facultate Rectori oblationes aliqua ex parte retinendi, quin 
summae a se impensae compensationem curaret; seu Rectori, oblatio- 
nibus cessis, dedit quod ei aere suo dare debuisset, et cultus expensas 
aere suo sustinuit quas oblationibus sustinuisset.— Ceterum hoc etiam 
sententia appellata concedit, quae quamvis Parocho ius colligendi obla- 
tiones concesserit, onus ei tamen imposuit eas impendendi in solemniori 

cultu SS. Medicorum promovendo: « confermiamo il diritto del prelo- 
« dato Parroco..... inculcandogli perd di invitare come per il passato il 
« Clero pel decoro della solennita, e dare a ciascun sacerdote un equo 
«compenso per Il’ opera prestata ». — Quas igitur Sodalitatis Rector 
colligit oblationes non sibi valet retinere, sed in procuranda exteriori 
pompa festivitatis, cui a fidelibus sunt destinatae, tenetur impendere, 
audita Sodalitate. 

Sed in praesenti controversia etiam de expensis iudicialibus quae- 
ritur a quo sint sustinendae. Et RR. PP. Auditores observarunt, con- 
demnationem in expensis, attento iure communi tum civili tum cano- 
nico, speciem poenae redolere illi irrogandae, quem constiterit temere 
litigasse; L. Hum quem temere ff. de Iudiciis L. Properandum 13, § 6, 
Cod. de Inudiciis: Instit. de poena temere litig., § in fine, Cap. Finem 
litibus 5 de dolo et contumacia, Cap. Contumax de poenis, licet de stylo 
H. S. O. ea regula obtinuerit wt victus semper victori condemnetur in 
expensis; et expensas inter partes debere compensari si constiterit ex 
utraque parte probabilem extitisse causam litigandi, quae temeritatem _ 
excludit. — Lega, de iudic., p. I, Sect. ITI, Tit. IV, n. 706: « In hoe propo- 
« situm haec habentur principia..... expensas compensari inter partes 
« si victus iustam litigandi causam habuerit ». 

Verum cum Tribunal S. R. R. Constitutione Sapienti Consilio in 
exercilium revocatum fuerit, ea constitutione regitur sive quoad suam 
competentiam, sive quoad suam constitutionem et procedendi rationem. 
Iamvero Constitutio Sapienti Consilio statuit ubi desit praescriptio certa 
Legis propriae, sequendum esse ius commune, nulla de veteri stylo 
H. S. O. facta mentione. Can. 19, Leg. propr., § 1, 2; Can. 43, Appen- 
dix., 3, n. 13; Regul. serv. apud S. R. R. Tribunal, Tit. V, § 185. Et revera 
Rota hance regulam sequuta est in Segusina, die 6 Aprilis 1909 et in 
Alexandrina, die 14 Iunii 1909. 

Quare in casu videndum est quibus rationibus innixi litigantes 
decertaverint, ut appareat an temerarii dici debeant... Etenim temere dici- 
tur litigare non solum qui dolo et malitia, sed etiam qui imprudenter 
et inconsulto litem alteri movet, vel ab altero motam acceptat. Bouix, 
de iudic., par. 2, subs. 4, c. 17, n. 7; et nota temeritatis caret qui pro- 
babili fundamento victoriae innixus causam suam coram Judice tuetur, 
Reiffenstuel, Tit. XX VII, Lib. IZ, n. 180. lamvero RR. PP. DD. Audito- 
res viderunt, Sodalitatem in casu iure communi innixam Parochum Ca- 
strignani del Capo in ius vocasse; et Parochum motam litem acceptasse 
ad parochialia iura tuenda, non imprudenter et inconsulto, sed praevio 
maturo examine, sicut facit praesumere sententia Parocho favorabilis ab 

Uxentino Iudice lata. Quare Domini dixerunt; temeritatis notam neutri 
competere, cui condemnatio in expensis possit infligi; ideoque casum 
verificari, in quo expensarum inter partes fieri debeat locus compen- 
sationi. 

Quibus omnibus consideratis et sedulo perpensis, Christi nomine 
invocato, Nos infrascripti Auditores, pro Tribunali sedentes et solum 
Deum prae oculis habentes, decernimus, declaramus et definitive sen- 
tentiamus, constare de bono iure Sodalitatis “ Mater Misericordiae ” loci 
Castrignano del Capo, seu propositis dubiis respondemus: Ad I." Ad 
Confraternitatem. Ad II." Esse inter partes compensatas sive prioris 
sive praesentis instantiae; exinde sententiam appellatam infirmamus et 
pro infirmata haberi volumus, decernimus et declaramus. 

Ita pronunciamus, mandantes Ordinariis locorum et ministris Tri- 
bunalium ad quos spectat ut executioni mandent hanc sententiam 
et adversus reluctantes procedant ad normam SS. Canonum, et prae- 
sertim cap. 3, Sess. XXV de Reform. Conc. Trid. iis adhibitis exsecutivis 
et coercitivis mediis, quae magis efficacia et opportuna pro rerum 
adiunctis exstitura sint. 

Romae, die 9 Iulii 1910. 


Gustavus Persiani, Ponens. 
L. Gulielmus Sebastianelli. 
Ioseph Alberti. 
Sac. Tancredes Tani, Notarius. 


Il. 
S. CHRISTOPHORI DE HABANA. 


NULLITATIS MATRIMONII (ESTEVEZ-G. LAZA). 


Pio Papa X feliciter regnante, Pontificatus Dominationis suae anno 
VII, die 11 Iulit 1910, RR. PP. DD. Ioannes Prior, Ponens, Aloisius Sincero 
et Iosephus Mori, Auditores de Turno, in causa S. Christophori de Habana. 
Nullitatis Matrimonii, inter Petrum Estevez Abreu, repraesentatum per 
procuratorem Vincentium Sacconi, Advocatum, et Catharinam Laza, con- 
tumacem, interveniente et disceptante in causa Vinculi Defensore ex officio, 
sequentem tulerunt sententiam. 
Quo tempore bellum exardescebat Hispaniam inter et Foederatos Ame- 
ricae Status, imminente Cubanae insulae obsidione, plurimi eiusdem 
incolae, ut belli pericula et incommoda vitarent, in Americam confuge- 

runt. Inter ipsos et Catharina Laza, puella parentibus orbata, quae, 
relicta domo tutoris in civitate Habana, ubi cum sororibus convivebat. 
Tampam, parvum Floridae oppidum appulerat, ibi moram peractura. 
luvenis, cui ex pacto sponsali iam inito nuptura erat, Petrus Estevez y 
Abreu, e divite familia oriundus eiusdem civitatis Habanensis, ubi domi- 
cilium cum patre fovebat, id temporis in Europa voluptuarium carpebat 
iter. In Americam reversus statuit bello adhuc durante, matrimonium 
inire. Idcireco Tampam petiit, et Rectorem Ecclesiae S. Aloysii, Patrem 
Tirel S. I. rogavit ut ipsum cum Catharina matrimonio coniungeret. 
Rector, ut narrat actor in causa, recusavit. Vice-parochus autem, Pater 
de Carriére S.I.in spem induxit Petrum, dicens se responsum daturum 
postquam rem mature ponderaverat. Tertia vice rogatus, tandem modum 
se invenisse dixit, quo spensorum desideriis acquiescere posset. Coram 
illo reapse, praemissis denuntiationibus, et praesentibus duobus testibus, 
celebratum est matrimonium die 15 Augusti an. 1898. Eadem die coniu- 
ges Tampa discessere, haud inde reversuri, et confecto itinere nuptiali, 
Habanam regressi sunt. Mulier post aliquot annos, datae fidei immemor, 
alienis indulsit amoribus, virum deseruit et prolem legitime toro susce- 
ptam, atque, divortio facto, cum amasia civili vinculo iuncta est. Hac 
aerumna oppresso, Petro spes aliqua affulsit se vinculo sacramentali 
revera non obstringi, et, patre hortante, Curiam Habanensem adiit ut 
matrimonium nullum declararetur, utpote clandestine contractum, cum 
neutrius sponsi parochus, sive sacerdos ab eodem delegatus, matrimonii 
celebrationi adstiterit. Cum, vero, Episcopus Habanensis ratus sit se 
iurisdictione in causa carere, quia Petrus de Habana ad Parisios sedem 
transtulisse videbatur, quod confirmavit Provinciae Metropolitanus, Petro 
instante apud S. Sedem, ad S. C. Concilii causa avocata est. Haec man- 
davit ut ab Episcopo Hahanensi de more institueretur inquisitio. Inte- 
rim controversia commissa fuit H. S. Ordini iudicanda, et completo pro- 
cessu instructorio, cui interesse omnino renuit Catharina Laza, diribitae 
fuere citationes de iure. Mulier autem reperiri nequibat, ac proinde per 
edictum, in ephemeride Acta Apostolicae Sedis die 20 Decembris an. 1909 
promulgatum, citata fuit, et cum in audientia Tribunalis die 10 Februarii 
habita, die et hora in citatione edictali designatis, non comparuerit, con- 
tumax est declarata, et quaestio sub consueta dubitandi formula propo- 
sita fuit: An constet de nullitate matrimonii in casu? 

Oppidum Tampa ad dioecesim pertinet S. Augustini, quae erecta fuit 
per decretum Pii IX die 11 Maii 1870, et ad Provinciam Baltimorensem 
tanquam suffraganea, devicta, ut patet ex verbis eiusdem decreti: « In 
territorio Floridae novam, hisce litteris, episcopalem sedem erigimus. 

iisdem limitibus definitam, quibus vetus Vicariatus continebatur, eique 
a civitate Sancti Augustini nomen fieri mandamus. Illam porro suffra- 
ganeam esse iubemus Archiepiscopo Baltimorensi etc. ». Iamvero, nul- 
libi in Provincia Baltimorensi, ex iure antepiano vigebat, tempore quo 
matrimonium in casu contractum fuit, Decretum Tridentinum Tametsi 
de Clandestinitate, uti scimus ex actis et Decretis Concilii Plenarii Bal- 
timorensis Tertii, a die 9 Novembris a diem 7 Decembris anni 1884 
habiti, cui intererat ipse Episcopus S. Augustini, Ioannes Moore sub 
n. 135 Actorum dicti Concilii haec leguntur: « Decretum Tametsi de 
matrimoniis clandestinis a Tridentino Concilio editum (Sess. 24, cap. I, 
de Ref.) non vigere asseritur in sequentibus horum Statuum Foedera- 
torum Provinciis Ecclesiasticis: scilicet in Baltimorensi, Philadelphiensi:... 
Chicagiensi, exceptis quibusdam locis Dioecesis Altonensis mox citandis ». 
Nulla exceptio, vero, notatur relate ad Provinciam Baltimorensem. Prae- 
terea, de locis ubi promulgatum est vel secus Decretum Tametsi loquens 
Gasparri, de Matr., vol. 2, n. 1063, ait: « Elenchum pleniorem dat Ioder, 
op. cit., in App. Proinde hance Appendicem nonnullis additis vel mutatis, 
referimus in Alleg. VI ». In hac Appendice palam declaratur Decretum 
praefatum non vigere in Dioecesi S. Augustini, in qua situm est oppi- 
dum Tampa. 

Ad probandum in Floridae regione, quae olim sub Imperio Hispa- 
norum comprehensa fuit, vigere notum Decretum, Actoris Patronus Instru- 
ctionem citat S. Officii diei 9 Sept. 1824: « Adeo relatum est quanta 
religionis studio Hispaniarum Reges Concilii et Apostolicae Sedis obse- 
quentes, in eiusdem Concilii publicationem in omnibus eorum ditionibus 
faciendam incubuerint, ac quanta pariter sedulitate Concilii decreta obser- 
vari curarint Hispaniarum ditionum Antistites; ut nee vel minimum 
dubitari queat de eiusdem decreti in Hispanicis Americanis regionibus 
observantia ». Zitelli etiam inter loca ubi promulgatum fuit decretum 
enumerat generatim Regiones omnes quae sub ditione quondam fuerunt 
Hispanorum sive Lusitanorum » (Apparat. Iur. Eccles., p. 430). Et notat 
ibidem responsionem S. Officii factam Vicario Apostolico Arizonensi, 
quaerenti utrum pro tota regione quae sub regimine Hispanico extitit 
tamquam promulgatum censeri debeat Concilium, an solum pro ea parte 
regionis quae tunc temporis incolas habebat: respondit S. O. die 23 Ia- 
nuarii 1882: Affirmative ad primam partem, Negative ad secundam 
partem. Hac generali regula forte ductus, Mansella deserte asserit Flo- 
ridam esse locum in quo publicatum est et viget decretum (De Imped. 
Matrim. Dirim., p. 134, ed. 1881). 

At non ubique Decretum semel publicatum in vigore semper per- 

mansit, uti nos docet Pius VII in Brevi ad Archiepiscopum Moguntinum 
diei 8 Ian. 1803, affirmans matrimonia clandestina rata et firma consi- 
_ stere ubi Decretum: « Vel nunquam publicatum vel nunquam observa- 
tum tanquam eiusmodi Concilii decretum, vel, si quaandoque observatum 
fuit, longo dein temporis intervallo in desuetudinem abiit ». Quodnam 
sit longum temporis intervallum expressum non est, et variae sunt 
Doctorum sententiae, de quibus hic non inquirendum. Stante declara- 
tione Concilii Plenarii Baltimorensis IIl, praesumendum est hoc tem- 
poris intervallum in casu satis longum fuisse ut in desuetudinem abiisse 
censeatur Decretum, quod olim sub ditione Hispanica fuit promulgatum. 
Minus accurate forte scripsit Dioecesis S. Augustini Cancellarius, cuius 
epistola est in Actis: « Decretum Tametsi nunquam fuit promulgatum 
Tampae ». At normam recte indicavit quam sequitur Curia Dioecesana, 
Concilio Plenario docente, in matrimoniorum celebratione. 

At minime sequitur ex eo quod Decretum Tridentinum Tampae 
non vigere constat, matrimonium ibi sine forma tridentina contractum 
illico validum censeri deberi, quin ulla haberetur necessitas inquirendi 
de sponsorum domicilio vel quasi domicilio. Nam ut notat alia Instru- 
ctio S. Officii diei 14 Decembris 1859: « Lex Tridentina de clande- 
stino matrimonio debet sane in unaquaque paroecia promulgari iuxta 
illius censuram, sed facta semel promulgatione eiusque observantia per- 
manente, lex territorium afficit, et adaequate loquendo, localem et per- 
sonalem esse in confesso est apud omnes ». Quia localis est, matrimonio 
in territorio quod afficit contracta ubicumque demum catholici con- 
trahentes domicilium foveant, legis obligationi subiiciuntur. Quia_per- 
sonalis est, obligatio personae inhaeret, eosque, qui domicilium vel quasi- 
domicilium habent in paroecia ubi viget, tanquam umbra sequitur ubi- 
cumque vagantur, etiam in locis qui a Decreto irritante sunt immunes. 

Certum est eos qui a loco ubi viget Tridentinum ad locum ubi 
non viget domicilium transferunt, vel quasi-domicilium in loco immuni 
acquirunt, etiamsi id fiat solo animo matrimonium ineundi, posse ibidem 
validum matrimonium sine forma tridentina contrahere. Nam iure suo 
utuntur, et nullus videtur dolo facere, qui suo iure utitur 17, 55, ff. de 
Reg. lur. « Certum est pariter eos qui, domicilium retinentes in loco 
legi subiecto, ad alium locum immunem transeunt, quin ibi saltem quasi- 
domicilium acquirant, solo animo matrimonium ineundi, ibidem validum 
matrimonium sine forma tridentina contrahere non posse. Haec patent 
ex celebri responsione S. C. C. quam. dedit die 5 Sept. 1626 Archiepi- 
scopo Coloniensi Electori, quam deinde Apostolica sua auctoritate con- 
firmavit Urbanus VIII, die 14 Aug. 1627. 

Tria sequentia proposuerat Archiepiscopus dubia: « 1. An incolae 
tam masculi quam feminae loci in quo Cone. Trid. in puncto matrimo- 
nii est promulgatum, transeuntes per locum, in quo dictum Concilium 
non est promulgatum, retinentes idem domicilium, valide possint in isto 
loco matrimonium sine parocho et testibus contrahere; 2. Quid si eo 
praedicti incolae tam masculi quam feminae solo animo sine parocho 
et testibus contrahendi se transferant, habitationem non mutantes; 
3. Quid si iidem incolae tam masculi quam feminae eo transferant habi- 
tationem illo solo animo, ut absque parocho et testibus contrahant? » 
Responderunt Cardinales: « Ad primum et secundum non esse legiti- 
mum matrimonium inter sic se transferentes cum fraude; ad tertium 
vero, si domicilium vere transferatur, matrimonium esse validum ». Quam 
responsionem tanquam normam in huiusmodi quaestionibus proponit 
Benedictus XIV in epistola ad Archiepiscopum Goanum « Paucis ab 
hine » diei 19 Martii 1758. 

Si solo animo matrimonium contrahendi, vel etiam praecipuo, ad 
locum immunem sponsi se conferunt, conveniunt Doctores matrimo- 
nium esse nullum, quia cum fraude contractum, parochum videlicet 
fraudando iure suo matrimonio assistendi. At de interpretalione primae 
responsionis Urbani VIII non una est auctorum sententia. Dubium, enim 
in primo loco propositum de animo transeuntis in locum a lege triden- 
tina immunem nihil continet, sed tantummodo factum transitus notat: 
responsio autem declarat: « sic transeuntes cum fraude non contrahunt 
legitimum matrimonium » ac proinde sequitur transeuntes sine fraude 
non comprehendi in responsione prima. Quid vero significet sine fraude, 
seu quid sufficiat ad fraudem purgandam non fuit unanimis sententia. 
Alii tenent fraudem haberi quotiescumque non acquiratur in loco pere- 
grinationis domicilium vel quasi-domicilium ab uno alterove sponsorum. 
Et haec sententia certe magis conformis est Instructionibus S. C. S. Offi- 
cii, quae de vi personali legis tridentinae loquuntur, et aliud medium 
purgationis a fraude non exhibent praeter domicilii acquisitionem. Ita 
Instructio S. Officii 14 Decembris 1859 ad Archiepiscopum S. Francisci: 
« Quatenus vero personalis est, obligat qui domicilium vel quasi-domi- 
cilium habentes in loco ubi Tridentinum Decretum promulgatum est et 
viget, in altero ubi non viget contrahere vellent ». Et in litteris Ency- 

Americae Septentrionalis: « Iuxta ea quae in hoc decreto (Urbani VIII) 
sanciuntur, qui domicilium habent et retinent in loco ubi tridentina lex 
viget, nequeunt matrimonium contrahere in loco ubi non viget, nisi ibi 
nedum habitationem, sed etiam vere domicilium fixerint, quo fraudem, 

si quae intercesserit purgare omnino debeant ». Confirmari etiam videtur 
responsione §. C. C. in Parisiensi matrimonii, 25 Ian. 1873, qua nullum 
declaratum fuit matrimonium, licet sponsus ad locum a decreto clan- 
destinitatis immunem transiens, animum contrahendi non habuerit. Con- 
firmari videtur, dicimus, quia S. Congregatio rationes sententiae datae 
assignare non solet, ac proinde una decisio non valet ad iurispruden- 
tiam praecise determinandam. 

Aliam sententiam propugnans, scribit Palmieri-Ballerini, vol. 6, 
n. 1190: « Nota bene voces cum fraude. Idcirco hoc decreto non repro- 
batur doctrina superius tradita (1187 et seq.) de transeuntibus in ea 
loca propter alias causas. Qua de re Benedictus XIV (Instit. 33, n. 9, 
ad fin.). 

« Igitur matrimonium primo et secundo loco expositum, irritum 
decernitur, cum fraus intercesserat » matrimonium tertio loco aliatum 
etiam cum fraude validum declaratur, quia novum quoque domicilium 
accesserat ». Sub n. 1187, op. cit., haec habentur: « Itidemque conve- 
niunt DD. eum, qui causa negotiorum, commercii, vel alio quovis fine, 
praeterquam ex sola intentione clam ibi contrahendi se transfert in 
locum ubi Tridentinum promulgatum vel receptum non est, valide con- 
trahere, etsi nec domicilium nec quasi-domicilium acquirat, et contra- 
ctui illi nee parochum nec testes adhibeat ». Et Editores Act. S. Sedis 
(vol. 7, p. 557) in Appendice quam subiiciunt sententiae S. C. C. in 
Causa Parisiensi de qua supra, haec scribunt: « Existimandum non est 
per hance declarationem S. Congregationis quidquam detractum fuisse 
sententiae tum Theologorum tum Canonistarum, ubi statuunt eos, qui 
se conferant in locum, in quo decretum Tridentinum aut nunquam pro- 
mulgatum fuit, aut obligare desiit, valide contrahere non servata forma 
a Concilio praescripta, etsi animum non habeant figendi ibi domicilium 
aut quasi-domicilium, dummodo tamen illuc se non contulerint in frau- 
dem legis, intentione scilicet inibi contrahendi clandestine..... Et quidem 
admodum temperate cl. Ballerini hanc doctrinam mere dixit commu- 
niorem « quando ceu absolute communem eam tradiderunt et Reiffen- 
stuel (lib. 4, tit. 3, n. 123), et Pichler (lib. 4, tit. 3, n. 14), et Marcus 
Struggl (De Matr., lib. 3, n. 180), et Ferraris (V. Impedim., art. 2, n. 110): 
quin et communissimam Georgius Gobat (Tract. 1X, num. 484), pro- 
fessus est ». 

Haec sententia, quam communiorem vocat Emus Gasparri, licet 
primae tanquam veriori omnino adhaereat, non omni solida probabili- 
tate deslituta dici potest, ac proinde in dubio de matrimonio hoc modo 
uti explicant auctores, sine fraude contracto, pro eiusdem valore pro- 

nunciandum est. Ex actis constat Catharinam Laza, quando fugam a 
Civitate Habanensi arripuit, Tampam se contulit, quin ullam habuerit 
ibi intentionem matrimonium clam ineundi, sed eo tantum animo ut 
imminentis obsidionis pericula declinaret. 

Alia habetur ratio, et illa apodictica, ob quam dicendum est obli- 
gationem personalem in casu matrimonium coram Parocho Habanensi 
celebrandi omnino cessasse ex parte mulieris, et propter individualitatem 
contractus, etiam ex parte viri, cum ipsa quasi-domicilium Tampae acqui- 
sierit per commorationem ibidem unius integri mensis spatio. Ita statuit 
decretum S. Officii diei 6 Maii 1886, ius particulare instituens pro Sta- 
tibus Foederatis Americae Septentrionalis: « Concilio Baltimorensi (Ple- 
nario III) postulante, supplicandum SSmo ut decernere dignetur in Sta- 
tibus Americae Confoederatis se transferentes e loco, ubi viget Tametsi, 
in alium locum, dummodo ibi continuo commorati fuerint per spatium 
saltem unius integri mensis, et status sui libertatem uti iuris est, com- 
probaverint, censendos esse ibidem habere quasi-domicilium in ordine 
ad matrimonium, quin inquisitio facienda sit de animo ibi perma- 
nendi per maiorem anni partem. In audientia 12 Maii 1886 SSmus 
approbavit ». 

. Obiectio vero Actoris Patroni quod hoc ius particulare pro subditis 
tantum dictorum Statuum institutum fuerit, non autem pro alienigenis 
ad Status Unilos migrantibus minime est attendenda. Primo, quia ubi 
« lex non distinguit nec nos distinguere debemus ». Secundo, « distinctio- 
nem illam non esse faciendam ostendit ipse finis legis, prout a Patribus 
Concilii Baltimorensis exponitur. Aiunt, enim » (Acta Conc. Plen. Baltimo- 
ren., IIT, n. 138). Quum tam saepe fideles e sua dioecesi ad aliam transeunt 
dubiaque plurime de proprio illorum domicilio oriuntur, et sacerdotes 
quos matrimonii contrahendi causa adeunt, dubii saepe haereant de 
proprio illorum domicilio, Patres huius Concilii Plenarii censent orandam 
esse S. Sedem, etc. Hac ratione consuletur quieti conscientiarum, prae- 
cavebuntur incommoda gravissima, et vitabitur scandalum nimis fre- 
quens apud nos, quod oritur ex sponsis catholicis ad magistratum civilem 
aut praecones haereticos matrimonii causa confugientibus. « Nemo non 
videt huiusmodi motiva pari, imo fortiori, ratione urgeri posse in casu 
adversariorum. Tertio, denique, auctores, de hoc decreto tractantes, illud 
applicant generatim matrimoniis in Statibus Foederatis contractis, quia 
matrimonia advenarum excluduntur. Ita Gasparri, De Mair., vol. 2, 
mn. 1089; Wernz, De Matr., p. 277, not. 191; Sabetti, Comp. Theol. Mor., 
n. 913, q. 1; Zitelli, Apparat. Iur. Eccles., pag. 421; Palmieri-Ballerini 
vol. 6, n. 1193; Bucceroni, Theol. Mor., n. 1026. Et hic auctor hunc 

praecise casum considerat in casibus conscientiae, n. 430, p. 554, spon- 
sorum nempe e Gallia in Status Foederatos Americae ad matrimonium 
contrahendum confugientium, et huiusmodi matrimonium validum esse 
iudicat. 

Diia Catharina Laza e loco ubi vigebat caput Tametsi, Habana 
nimirum, Tampam venit. Quod illa Tampae continuo commorata sit 
per spatium saltem unius mensis, abunde constat ex actis. Emanuel 
Romeu testatur: « Caterina... contrasse matrimonio in Tampa, ove erano 
«circa tre mesi che risiedeva ». Iustus Fernandez Moiardin: < ..... vi 
«dimorava da due o tre mesi prima della celebrazione del matri- 
« monio ». Didacus Torres-Perez: « Caterina Laza visse circa tre mesi 
«in Tampa prima di celebrare il matrimonio ». Idem deponunt alii 
testes, qui minus categorice loquuntur. Ita Aloysius Camargo: « .....gli 
« pare che furono tre o tre mesi e mezzo il tempo che la signora Laza 
dimord in Tampa prima della celebrazione del matrimonio ». Aurelius 
Melero: « .....che non pud precisare il tempo, ma che crede che furono 
« circa tre o quattro mesi ». 

Contradicit Albertus Morales, qui respondit: « che non poteva pre- 
« cisare il tempo che Caterina Laza rimase in Tampa prima di mari- 
« tarsi, ma che gli sembra che furono pochi giorni ». Hoc testimonio, 
tamen probatio non redditur dubia, quia unus est contra plures, qui 
etiam maiore certitudine loquuntur. Confirmat ipse actor, qui ait: 
« Quand nous nous sommes mariés, il y avait 4 peu prés un mois 
« qu'elle s’y trouvait ». 

Neque praetermittendum est testes omnino silere de quovis itinere 
a muliere peracto temporis intervallo quod intercessit inter adventum 
eius Tampae, ante insulae obsidionem die 23 Aprilis 1898 incoeptam, 
et diem 15 Augusti, quo matrimonium celebratum est. 

Frustra autem obiicit actoris Patronus inquisitionem non esse 
factam de statu libero contrahentium, et propterea non habuisse effe- 
ctum Decretum S. Officii, quod talem inquisitionem tanquam condi- 
tionem sine qua non requirit. Omissio enim inquisitionis non probatur 
in casu, et illam factam fuisse praesumi debet, ex noto principio quod 
«omne factum rite factum esse praesumitur donec contrarium pro- 
betur ». Vis huius praesumptionis generalis, facto innixae matrimonii 
coram ecclesia celebrati, quod iuris favore gaudet, augetur in casu ex 
testimonio Rectoris Ecclesiae Tampensis, qui dicit: « Patrem de Car- 
riére, S. I., diligenter inquisivisse de statu libero contrahentium, utpote 
verum in iis rebus accusatum ». 

At quamvis etiam omissa fuisset inquisitio, non ideo irrita esset 

acquisitio domicilii ad normam decreti S. Officii. Obligatio, enim, com- 
probandi liberum contrahentium statum urgetur tantummodo in eodem 
Decreto prout et quatenus in iure communi continetur, uti satis osten- 
dunt verba: « dummodo status sui libertatem, uti iuris est, comproba- 
verint ». Omissio autem huiusmodi inquisitionis ex iure communi non 
irritat matrimonium. 

Quoad clausulas essentiales, quarum omissio exsecutionem facul- 
tatis reddit invalidam, scribit Putzer, Comment. in facult. Ap., n. 13, I. c. 
« Quae in forma conditionali per coniunctiones, sin autem, dummodo, 
postquam, ete. per ablativum absolutum exprimuntur, communiter ita 
de valore esse censentur, ut iis non servatis nihil agatur. Excipiuntur 
tamen illae, quae, etiamsi non additae, ex rei natura seu de iure com- 
muni observari deberent, et habentur, si additae sunt, tanquam moni- 
tiones seu praecepta, quae obligant nisi adsit causa sufficienter excusans, 
ut mox infra. 

Ex alio denique capite matrimonium validum censeri debet, nempe 
quia observatu impossibilis erat in casu lex tridentina, quatenus paro- 
chum proprium respicit domicilii, ac proinde praevalere debebat lex 
naturalis quae matrimonium permittit. Ita Instructio 8. C. S. Officii, 
diei 6 Iulii 1817 ad Praef. Mission. Martinicae, Guadalupae, etc. (Coll. 
S. C. Prop. Fid., n. 725: « In medium afferremus theologorum, cano- 
nistarum opinionem, multiplices S. C. C. resolutiones, recentem denique 
Pii fel. ree. Papae VI decisionem, in eius epistola in forma Brevis. 
Episcopo Lucionensi in Gallia directa 28 Maii 1793 quae incipit Per- 
lectae sunt n. 3, in quibus pariter legem tridentinam, quoad suum effe- 
ctum, suspensam remanere etiam quoad illa loca, in quibus fuit publicata, 
atque in observantia servata, quoties aut non amplius observari potest, 
aut non potest observari quia pericula et obstacula insuperabilia, aut 
superatu difficilia offendantur ; idque accidit, quando aut parochi desunt, 
aut facilis ad eosdem, et tutus non patet accessus ». Alia documenta 
pontificia eiusdem tenoris sunt: S. C. S. Officii, 15 Ianuarii 1784 ad 
Vicarium Ap. Sutchuen; S. C. Prop. Fide, die 1 Martii 1784 ad Vicarium 
Apostolicum Tunk. Orient., Epistola Pii VI ad Episcopum Lucionen., 
28 Maii 1793, Epistola Pii VI ad Episcopum Geneven., 5 Oct. 1793; 
S. C. Concilii, 18 Ianuarii 1863; S. C. Prop. Fide, 2 Tulii 1827, ad 2"; 
S. C. S. Officii, 1 Iulii 1863. 

Difficultas debet esse gravis, communis et diuturna. Gravis fuit 
iuxta depositiones unanimes testium. Uno ore deponunt commercium 
omne cum Insula Cubana, obsidione durante, a die 23 Aprilis scilicet 
usque ad diem 14 Augusti, anni 1898, vigiliam diei nuptialis, penitus 

interclusum mansisse. Et fere omnes, nemine contradicente, declarant 
nec possibilem fuisse cum insula communicationem via cablegrafica. 
Exemplo sit testimonium Philippi Caballero: « Rispose che @ vero che 
« prima e nel tempo della celebrazione del matrimonio fra Estevez e 
« Laza, la citta di Avana era circondata da assedio, e che non era pos- 
« sibile non solo l’entrata e l’uscita dall’Avana fino a Tampa, né in 
« alcun altro paese straniero, e che neppure era possibile la comuni- 
« cazione per via cablegrafica con Tampa ». 

Difficultas erat etiam communis, quatenus opponitur particulari, 
« pro uno et non pro aliis », ut exponit Emus Gasparri, vol. 2, n. 1175. 
Minime, vere, requiritur ut difficultas existat pro maiore parte civium 
sive parochianorum, prout vellet cl. Actoris Patronus. Hic enim non 
agitur de abrogatione leges per cessationem finis ipsius adaequati, nec 
de derogatione legis per consuetudinem, seu legem quae moribus populi 
continetur et iisdem moribus seu actibus populi quodammodo promul- 
gatur. Sed quaestio est de suspensione legis temporanea, et communis 
quae requiritur indoles difficultatis potius se tenet ex parte obstaculi 
quam ex parte numeri, relative ad totum paroeciae coetum, eorum qui 
impediuntur quominus legem servare possint. Hoc satis colligitur ex 
documentis S. Sedis, ubi de iisdem obstaculis fit sermo. Ita, S. Offi- 
cium, diei 15 Ianuarii 1784 ad Vic. Ap. Sutchuensem: « Etiamsi pro- 
mulgata ea lex fuerit, valere tamen matrimonia in praesentia duorom 
testium tantum, quoties in loco ubi matrimonium contrahitur, vel in 
vicino, ad quem sine periculo accedi possit, parochus vel alius sacerdos 
saecularis vel regularis non existat ab Episcopo deputatus, haec pariter 
Apostolica Sedes pluries interrogata respondit ». Item S. C. Prop. Fid., 
die 1 Martii 1784 ad Vic. Ap. Tunk. Oriental. « Caveat, praeterea, quod 
etiam in locis ubi decretum Tridentinum publicatum est, si tamen 
propter distantium locorum parochus commode haberi non possit, valida 
etiam habenda sunt matrimonia, iuxta resolutionem S. Officii adscriptum 
in notis Archivii (prout supra) ». Etsi pauci essent nubiles fideles in 
pago longe distante a sacerdote ad eorum matrimoniis assistendum 
deputato, valerent matrimonia eorum sine parocho contracta, quia causa 
ipsa communis est, distantia locorum nempe, et omnes afficit virtua- 
liter, sive multi sive pauci sint, in eodem pago. In documentis ponti- 
ficiis non fit quaestio de maiore vel minore numero, relative ad totum 
parochianorum coetum, eorum, qui per dictam causam communem a 
lege eximerentur. Idem elucet ex Instruct. S. C. Prop. Fide ad Praefe- 
ctus Miss. Insulae Curagao an. 1783 circa matrimonia pauperum, quam 
ita refert Gasparri, De Matr., vol. 2, n. 1173. « Praefectus exposuerat 

auctoritatem civilem insulae legem tulisse, qua praecipiebatur catholicis 
matrimonium coram magistratu acatholico vel ministro protestante ante 
matrimonium religiosum coram parocho sub poena 500 florenorum. Ut . 
autem contraherent coram magistratu acatholico vel ministro protestante, 
solvendi erant ab ipsis contrahentibus 50 floreni, ita ut si illi pauperes 
essent, et non haberent huiusmodi summam, contrahere matrimonium 
nullo modo possent ». Respondit S. Congregatio: « Cum vero inopes et 
miserabiles personae, si cogantur magistratum aut ministrum prote- 
stantem adire, nequeant persolvere 50 florenos..... parochus catholicus 
permittat, ut absque etiam sua assistentia matrimonium ineant, sed 
tamen praesentibus tribus vel saltem duobus testibus integrae fidei ». 
Non imponitur Missionum Praefecto, sive explicite sive implicite, ut 
exquirat quot numero sint huiusmodi pauperes, sed sufficit factum pau- 
pertatis quod ex sese plures amplectitur, non vero maiorem communi- 
tatis partem, ut eo ipso a lege eximantur. 

Reapse in casu quam plurimi Habanenses cives, ut vel ex ipsa 
fugae causa, imminente obsidione nimirum, coniicere licet, et testes 
deponunt, ab insula evaserunt. Ita Franciscus Urrutia et Emmanuel Mon- 
tero: « Come avevano fatto molte altre famiglie cubane, le quali avevano 
« ivi emigrato prima che gli Americani bloccassero Cuba ». E. Romeu: 
« Catharina Laza parti dall’Avana come molte famiglie, fuggendo I’ asse- 
« dio ». Fatetur Actor in causa: 

«Tl est évident que l’impossibilité de communications dont je 
« viens de parler ne m’était pas particuliére, mais qu'elle était commune 
« a tous ». 

Profugi Habanenses, et alii eiusdem civitatis incolae qui forte 
ratione negotiationis, vel recreationis, vel alio quovis fine, tempore obsi- 
dionis incoeptae a patria exulabant, ordinem quemdam personarum 
constituebant qui uno communi obstaculo detinebantur ne ad proprium 
parochum recurrere possent. 

Diuturna etiam erat, quatenus prudenter censeri potuit die quo 
matrimonium contractum erat, difficultatem cum Ordinario Habanensi 
vel proprio sponsorum parocho communicandi adhuc per unius mensis 
spatium duraturam fore. Declarat S. C. S. Officii ad Episcopum Vallis- 
pranensem die 1 Iulii 1863: « Quando difficilis nec tutus accessus, et 
ignoratur quandonam parochus haberi possit, et praevidetur spatium 
saltem unius mensis a loco abfuturus, nullusque alius sit, qui vices 
parochi suppleat, matrimonium valere absque praesentia parochi, ser- 
vata tamen in eo quo potest, forma Concilii, nempe adhibitis saltem 
duobus testibus ». 

De facto ab obsidione liberata est Urbs Habana die 14 Augusti, 
pridie nuptialis diei. Factum vero liberationis ignotum erat Tampae, ut 
ex testium depositionibus fit manifestum. Ipse Pater Actoris testatur: 
« Le mariage s’est célébré alors que le blocus durait encore ». Neque 
apparet quomodo notitia liberatae Urbis ad Habana usque ad Tam- 
pam ante matrimonium pervenire potuerit, si prae oculis habeatur quod 
deponit testis L. Camargo y Samy: « E certo che era impossibile la 
« comunicazione con Tampa per la via cablegrafica, poiché questa fu 
« distrutta dal Capo della Squadra Americana per evitare che arrivas- 
« sero aiuti alla piazza assediata ». 

Cum illo conveniunt fere omnes testes in quantum negant possi- 
bilem fuisse communicationem cablegraphicam. Naves, vero etiam velo- 
ces, vapore impulsae, nonnisi spatio 32 horarum ab Habana usque ad 
Tampam transfretare possunt (Cf. Baedeker, United States, p. 628 edit. 
an. 1910). 

Tempore quo matrimonium initum est iam quatuor fere menses 
duraverat obsidio. Circumsessione partis insulae septentrionalis per 
navium bellicarum discessum abrupta nondum reapse patebant ad 
Cubam aditus, et solum post aliquod temporis intervallum commercium 
cum insula gradatim instauratum est. Id autem ferebat natura rei, 
ordine pacis tam diu belligerantium gestis perturbato. Huiusmodi qui- 
dem facta eo usque tantum in praesenti quaestione aliquid habent pon- 
deris, quo praesumptionem facere vel probationem de praevisione die 
15 Augusti in Tampae oppido habitae respectu temporis quo adhuc 
duratura erat impossibilitas cum insula de re privata communicandi. 

Quatuor testes obsidionem adhuc longo tempore duraturam tunc 
temporis praevidendum fuisse asserunt. Novem alii ancipites haerent, 
immemores praevisionis praeteritae, et unicus testis, qui dicit praevisio- 
nem fundatam haberi potuisse de commercio cum insula proxime instau- 
rando, est Actor in causa qui ait: 

« Le blocus de la Habane qui avait duré un certain temps 
« avant mon mariage, avait pris fin vers le commencement du mois 
« d’aodt » ... aperte contradicens non solum omnibus aliis testibus, sed 
etiam documento officiali, quo declaratur obsidionem finem habuisse 
die 14 Augusti. 

Matrimonium, igitur, inter Petrum Estevez Abreu et Catharinam 
Laza, etiamsi dicatur mulierem ab obligatione personali legis Triden- 
tinae haud exemptam fuisse, nec quasi-domicilium ad normam iuris 
particularis pro Statibus Foederatis Americae Septentrionalis acquirere 

potuisse, validum censeri debet quia lex Tridentina observatu erat 
impossibilis. 

Quibus omnibus perspectis et sedulo perpensis, Christi nomine 
invocato, Nos, infrascripti Auditores, pro Tribunali sedentes, et solum 
Deum prae oculis habentes, ad propositum dubium dicimus, pronun- 
ciamus, atque definitive sententiamus: non constare de nullitate matri- 
monii in casu, statuentes praeterea expensas esse solvendas a Petro 
Estevez Abreu. 

Ita pronunciamus, mandantes Ordinariis locorum et ministris tri- 
bunalium, ad quos spectat, ut exsecutioni mandent hanc sententiam, et 
adversus reluctantes procedant ad normam sacrorum canonum, et prae- 
sertim cap. 3 Sess. XXV, De Ref., Concilii Tridentini, iis adhibitis exse- 
cutivis* et coercitivis mediis, quae magis efficacia et opportuna pro rerum 
adiunctis exstitura sint. 


Romae, die 15 Iulii 1910. 
Toannes Prior, Ponens 
L. 4% S. Aloysius Sincero, 
Iosephus Mori. 


Sac. Tancredes Tani, Notarius. 


IIL. 
VARSAVIEN. SIVE LUBLINEN. 


NULLITATIS MATRIMONII (SIEHEN-KOSCIELSKA). 


Pio Papa X feliciter regnante, Pontificatus Dominationis suae anno 
septimo, die 21 Iulii 1910, RR. PP. DD. Auditores de turno Gulielmus 
Sebastianelli, Ponens, Franciscus Heiner et Iosephus Mori, in causa Var- 
savien. sive Lublinen., Nullitatis Matrimonii, inter Dium Thaddaeum 
Siehen et Catharinam natam Koscielska, repraesentatam per legitimum 
procuratorem Felicem Can. Marinelli advocatum, interveniente et disce- 
ptante in causa Vinculi Defensore ex officio sequentem tulerunt definitivam 

In Ecclesia paroeciali Miloslaviensi, die 22 Iunii 1907 rite matri- 
monium contraxere Thaddaeus Siehen 23 annos natus et Catharina 
Koscielska undeviginti annorum. Haud fauste tamen cesserunt nuptiae. 
Sciendum enim est Catharinam quemdam Antonium Karski, virum 


: 

coniugatum et a sua uxore separatum ita deperiisse, ut futuri cum 
eodem contrahendi coniugii omnino fidem spoponderit. Hine iurgia et 
graves contentiones Catherinam inter eiusque matrem Mariam, quae, 
ad filiam avertendam ab adulterino amore, primum spiritualibus exer- 
citiis vacaturam eam in oppidum Posnania misit: deinde Thaddaeum 
Siehen uti sponsum ei proposuit, et cum eo matrimonium initum fuit. 
At quadriennio nondum a contractis nuptiis elapso, Catharina virum 
reliquit, et adivit Curiam Varsavien. ut suum matrimonium nullum decla- 
raretur ex capite vis et metus. Confecto processu, iudices die 30 Iunii 1909 
decreverunt non constare de nullitate matrimonii; a qua sententia Catha- 
rina appellavit ad Iudicem Delegatum Apostolicum Lublinensem. Hic, 
processualibus tabulis ad trutinam revocatis, primaevam sententiam infir- 
mavit, et matrimonium nullum atque irritum declaravit. Uti par erat, 
instante defensore Vinculi ex officio, ad H. S. O. causa delata est, et 
hodie discutienda proponitur sub consueto dubio: 

An constet de nullitate matrimonii in casu? 

Consensus, sine quo matrimoniale foedus concipi nequit, debet esse 
immunis a qualibet coactione sive physica sive morali; hinc non solum 
vis, sed et metus matrimonium invalidat, uti eruitur ex capitibus 14, 
15, 28, De Spons. et Matrim. « Matrimonium (legitur in cit. cap. 14) solo 
« consensu contrahitur et ubi de ipso quaeritur, plena debet securitate 
« ille gaudere, cuius est animus indagandus, ne per timorem dicat sibi 
« placere quod odit, et sequatur exitus, qui de invitis solet nuptiis pro- 
« venire ». Et merito; quamvis enim metus non auferat eligendi consen- 
tiendique facultatem, reddit tamen voluntatem procliviorem in eum 
actum, a quo alias is, cui metus incutitur, se abstineret. Proinde per 
metum illa plena aufertur libertas, quam sacri canones requirunt in 
nupturientibus. At non eamdem habendam esse metus omnis rationem 
voluerunt prudentissimi legum latores. Hinc metus levis attendi non 
debet, ne ex quacumque causa matrimonia nulliter contracta declarentur. 
Requiritur proinde metus gravis, quem vulgo dicunt cadentem in con- 
stantem virum. Debet praeterea incuti a causa libera, i. e. ab homine 
et absque iure, videlicet iniuste, ac in eum finem, ut extorqueatur matri- 
menialis consensus. 

Hisce positis, dictum est Catharinam vehementi amore exarsisse erga 
Antonium Karski et non obstante prohibitione pluries ei a matre facta, 
ipsa in suo proposito perseverabat eidem nubendi. Id candide Catha- 
rina fassa est, et nedum eius mater sed et caeteri testes incunctanter 
affirmarunt. Res ita se habebant, cum Thaddaeus Catharinam ambire 
coepit, eamque in uxorem petiit. Magna laetitia Thaddaei vota excepit 


: 


888 Acta Apostolicae Sedis. - Commentarium Officiale. 


Mater; per hoc enim matrimonium obtruncabatur amor erga virum 
coniugatum, atque honestissime filia collocabatur. At Catharina adver- 
sionem contra eum sentiebat, evitabat eum, eumdemque interdum mole- 
stiis afficiebat. Ter manum Catharinae petiit Thaddaeus, et Catharina 
semel et iterum eum repudiavit, atque ultimo cum eo contraxit spon- 
salia, frigida tamen et indifferens. Imo suam aversionem ita descripsit 
iudici Varsaviensi: « Displicuit mihi Diius Siehen, quidam affectus odii 
« et abominationis erga eum in me est ortus et minime hoc celavi coram 
« ipsomet et aliis manifestabam. Dfius Siehen amorem suum denique 
« mihi declaravit, sed propositionem eius repudiavi ». Nec repugnantia 
cessavit contracto matrimonio. Etenim, uti deponit mater: « Infelix fuit 
«eorum convictus. Haud semel Catharina ad me adventabat et conque- 
« rebatur, quod maritum amare nequit, quod difficile est ipsi cum eo 
« vivere; petiit ut ab eo separari posset. Exprobravit mihi filia, quod 
« voluntatem eius fregi et ad nubendum Siehen coegi ». Hac vero exi- 
stente repugnantia et animi aversione, violentia praesumitur et libertas 
arcetur, uti tenet S. Rota in Dec. 326 coram Ludovisio n. 7 et 19 et 
tradit Cosci, De separat. thor., lib. 1, cap. 8, n. 54, scribens: « Ex parte 
« mulieris per testes dicitur probatus metus, si deponant... de ipsius 
« aversione erga coniugem ante et post matrimonium ». 

At metus in casu non solum praesumptive, sed et directe probatur, 
ex confessione videlicet utriusque coniugis et ex omnium fere testium 
depositione. Constat enim Catharinam Koscielska suas aerumnas in 
supplici libello ita enarrasse: « Fere quotidie lacrymas profundebam, 
« mater vero ob resistentiam suam semper ira erga me erat inflammata; 
« tractabat me severe; inobedientem infantem appellabat, id quod maxi- 
« mum in modum me exhauriebat et excitabat, adeo ut totam modicam 
«de cetero animi constantiam, propositique tenacitatem perdiderim... 
« In quantum vero dies nuptiarum appropinquaverit, maiore cum con- 
« stantia ac pervicacia postulabam a matre, ut me ad hoc non cogeret; 
«pro responso tamen magna in me effundebatur ira et clamitabat: 
« ego sic volo, sic est faciendum, hoc est iam decretum ». Et coram Iudice 
haec fassa est: « Tertia vice recepi consilium mariti, quia id mihi prae- 
« cepit mater, quae expressis mandatis, iussis, ira et minis me e domo 
« expulsuram, et in monasterio clausuram, et benedictionem maternam 
« esse denegaturam: ad accipiendum Siehen me coegit, et ad praestan- 
« dum assensum nubendi ipsi compulit ». 

Dfius Siehen, pluribus relatis circumstantiis, iuramento confirmat 
suam uxorem nonnisi ob coactionem illatam a matre secum nuptias 
inivisse. At maxime huc attendenda venit Catharinae matris depositio, 

quae sequentibus verbis describit quo modo suam filiam ad matrimo- 
nium coegerit: « Verum est (ait) Catharinam Dfio Siehen unice vi ex 
« parte mea coactam nupsisse. Coegi eam decisivo iussu; minitabar pro 
« casu resistentiae collocationem in monasterio, id quod de facto facerem: 
« dicebam me eam esse repudiaturam, benedictionem maternam dene- 
« gaturam. Haec omnia eam perterrebant... Ego propositum meum non 
« mutarem, quia persuasum mihi fuit ipsam in mente habuisse suum 
« Karski et ideo Siehen noluisse ». 

Haec confirmantur tum a sorore, tum a fratre Catharinae. Soror 
enim deponit: « Ad nubendum Siehen coegit Catharinam mater... Mater 
« definitive postulavit, ut Catharina Dito Siehen nuberet; minitabatur 
« in casu resistentiae expulsionem a domo et collocationem in mona- 
« sterio. Ut suppono, mater haec adimplere valeret ». Frater autem haec 
testatur: « Kadem die in vicino conclavi vox ad me est delata, quando 
« mater... dixit se ab aliis regi nolle; Catharinam vero nubere Diio 
« Siehen debere; aliter enim se in monasterio collocaturam eam esse. 
« Pridie nuptiarum, vel die nuptiarum denuo pervenit ad aures meas vox 
« matris ad Catharinam et expressiones has audivi: sic volo, talis mea 
« voluntas ». 

Testimonia haec attendenda maxime sunt, quia consanguinitas non 
minuit, imo auget fidem ratione praesumptae scientiae et veritatis. Cete- 
rum allata testimonia conformia sunt aliorum testium depositionibus, 
qui omni exceptione maiores in iudicio perhibentur, et ab ipso prae- 
claro Vinculi Defensore taliter declarantur. Nec immerito; praeter enim 
testimonium respectivi parochi de morum honestate ac credibilitate, qui- 
libet testis tenetur iuxta praxim vigentem in Curia Varsaviensi ante 
examen, sacramentalem confessionem peragere. Ex his unum tantum 
proferam, Paulum nempe. Tarasowicz, qui praeter alia haee habet « Tam 
« sponsalia quam convivium nuptiale erant aliquantulum tristia et anor- 
« malia. Ante ipsum egressum a palatio in Ecclesiam quum ante pala- 
« tium spatiarer, voces matris et Catharinae ex conclavi aedium ad me 
« pervenerunt, mater dixit: Tu debes, ego tibi impero; filia vero repe- 
« tebat tantum: Mater, mater!... ». 

Fateor quaedam referri a Decano Miloslaviensi et a sac. Stanislao 
Hundt, quae aliorum testium depositionibus consonae non videntur. At 
ipsemet Decanus fatetur: « Familiam Koscielska parum nosco: raras 
« cum ea relationes sustineo, idque ludi tantum causa. In antecessum 
« tantum dico depositiones meas non esse valde attendendas. Extite- 
«rint de facto vis et metus... item nescio. Sciverint alii, de hac coa- 
« ctione ignoro. Ad interrogationem, utrum concursatio, sponsalia, nu- 

« ptiae coniugum Siehen in ordinariis conditionibus sint peractae nec 
« ne, declaro: de concursatione, sponsalibus, personaliter me nihil scire ». 
Depositio igitur Decani Milosiaviensis nullo modo est comparanda cum 
declarationibus ceterorum testium, qui de propria scientia coactionem 
asseruerunt. Ad sac. autem Hundt quod spectat, innuere sat est quas- 
dam dubias et difficiles quaestiones illum inter et coniuges Koscielska 
ortas esse, quibus factum est ut nuptias Decanus ipse benedixerit. Cete- 
roquin sac. Hundt fatetur: « Parum nota est mihi familia Koscielska... 
«de indole coniugum nihil certum dicere possum » etc. Quapropter, 
etiamsi is existimet Catharinam voluntarie nupsisse, haec opinio nec 
a longe obnubilare potest quod ab aliis in iudicio expresse atque expli- 
cite depositum est. 

Cum ex allatis sat constet Catharinam sub influxu metus matri- 
monium contraxisse, videndum nunc est, an in themate de tali metu 
agatur, qui matrimonium invalidat. Et in primis ambigendum non est 
metum gravem fuisse. Siquidem ad metum gravem constituendum suf- 
ficiunt diuturnae et importunae sollicitationes, repetitae preces, aspera 
verba, durum eloquium, etc. Ex praedictis enim certissima suasio in 
animo patientis exoritur odii et indignationis parentum, vel Superioris, 
quod secundum omnes Doctores malum grave est, a quo voluntas, quam- 
quam invita compellitur, eo magis si patiens rationabiliter timeat hanc 
indignationem diu vel semper duraturam. Ita Sanchez, Lib. IV. Disp. VI. 
n. 14: « Quis enim vir constans et prudens non reputabit grave malum 
« semper coram oculis habere infestum patrem, aut virum, aut alium, 
«a quo pendet et cum quo semper versaturus est? » Et Rota coram 
Emerix decis. 870, n. 7. « Suasiones et preces habentur loco compulsionis 
«et coactionis et ingerunt metum cadentem in constantem virum, 
« maxime quando venit a patre et aliis superioribus ». 

Iamvero in casu mater Catharinae, ut eam cogeret ad nuben- 
dum Siehen non solum diuturnas sollicitationes ac importunas pre- 
ces, sed minas etiam adhibuit, privationis videlicet haereditatis, dene- 
gationis benedictionis maternae, expulsionis e domo, ac detrusionis in 
monasterium; quae mala uti gravia et absolute, i. e. pro omnibus homi- 
nibus ab ipso iure habentur. Quod autem recensitas minas executura 
esset Dia Maria Koscielska, evincitur ex eius affirmatione « minitabar 
« pro casu resistentiae collocationem in monasterio, id, quod de facto 
« facerem »; ex attestatione eius filiae Aemiliae « ut suppono, mater 
« hoc adimplere valeret »; nec non ex eiusdem Mariae indole, quippe quae 
uno ore a testibus perhibetur absoluta in domo liberorum gubernatrix, 

strenua, propositi tenax, pervicax, nervosa et dispotica, ita ut ipsemet 
vir eius eidem contradicere impotens esset. 

Metus incussus Catharinae fuit etiam iniustus. Quamvis enim mo- 
dica coactio licita sit parentibus, qui proinde liberos ad matrimonium 
impellere possunt per moderatos impulsus et increpationes verborum, 
iniustitiam tamen iidem committunt et iura filiorum laedunt, cum eos 
ad matrimonium contrahendum cum certa persona inducere moliuntur, 
etiamsi liberi coactioni causam dederint, uti constat ex cap. 15, tit. I, 
lib. IV, in quo dicitur matrimonium invalidum, si contractum fuerit cum 
metu, cui sponsus vel sponsa per delictum, seu concubitum illicitum 
causam dederunt. Neque dicatur in casu metum fuisse iustum, quia 
mater metum incussit, ut filiam retraheret ab illicito et adulterino amore 
Dfii Karski. Etenim laudanda quidem est mater Catharinae, quando in op- 
pido Posnan filiam coegit, ut epistolam mitteret Karski ad fidem ei datam 
revocandam; at graviter reprehendenda, cum proprio imperio usa fuerit 
ad Catharinae voluntatem flectendam ut cum Thaddaeo Siehen contra- 
heret. 

Et metus revera in casu non fuit tantum gravis et iniustus, sed 
etiam directe incussus ad extorquendum consensum. Siquidem, omissis 
iis, quae superius allata sunt, quaeque per se sufficerent ad assertum 
demonstrandum, in summario suppletivo habemus duorum testium depo- 
sitiones, quorum primus, i. e. Adam Bychowiec testatur: « Ex ultimis 
« cubiculis pervenit ad aures meas elata vox dominae Koscielska - 
« necessario nubere Thaddaeo debes, ego sic volo, aliter enim..... ». 
Alter, i. e. Carolus Baro Triher Czeco Gustsbesisten deponit: « J'ai 
« entendu que la mére l’a menacée de retirer toute sa dot, toute sa for- 
« tune, si elle n’épouserait pas M. Siehen ». Deinde, etiamsi admittere veli- 
mus, quod ab initio mater metum incusserit Catharinae, ut eam arceret 
ab illicito amore, quo coniugatum Karski prosequebatur, ambigendum 
tamen non est matrem in metu porrexisse in eum finem ut filia cum 
Diio Siehen matrimonium contraheret; proinde metus evasit directus 
ad extorquendum consensum pro coniugio ineundo. 

Quibus omnibus rite ponderatis, Nos infrascripti Auditores de 
turno pro tribunali sedentes, Christi nomine invocato et solum Deum 
prae oculis habentes,ad propositum dubium respondemus et definitive 
sententiamus Affirmative, i.e. constare de nullitate matrimonii, proinde 
iudicatum confirmamus Delegati Apostolici Lublinen. 

Ita pronunciamus, et dum Diiam Catharinam Koscielska ad omnes 
iudiciales expensas condemnamus, mandamus Ordinariis locorum et 
ministris tribunalium, ad quos spectat, ut executioni mandent hanc sen- 

tentiam et adversus reluctantes procedant ad normam ss. canonum, et 
praesertim c. 3, sess. XXV, De Kef., Cone. Trid. iis adhibitis executivis 
et coercitivis mediis, quae magis efficacia et opportuna, pro rerum 
adiunctis extitura sint. 
Romae, 21 Iulii 1910. 
Gulielmus Sebastianelli, Ponens. 
L. S. Franciscus Heiner, 
losephus Mori. 
Sac. Tancredes Tani, Notarius. 


DIARIUM ROMANAE CURIAE 


SEGRETERIA DI STATO 


NOMINE 


Sua Santita, con biglietto e con Breve della Segreteria di Stato, si é 
degnata di nominare: 


29 Ottobre 1910. — L’Illtho e Rmho Mons. Donato Sharretti, Arcivescovo 
di Efeso, Segretario della Sacra Congregazione dei Religiosi. 

3 Novembre 1910. — L’Illho e Rmo Mons. Pellegrino Francesco Stagni, 
lel Ordine dei Servi di Maria, ora Arcivescovo di Aquila, Delegato Aposto- 
lico del Canada e Terranova. 

— Mons. Gabriele Colatei, gia Uditore della Delegazione Apostolica di 
Colombia, Minutante della Segreteria di Stato per la Sezione dei Brevi Apostolici. 


Protonotario apostolico ad instar participantium: 
14 Settembre 1910. — Mons. Pietro Canétoli, Vicario Arcivescovile per la 
Basilica della Madonna di S. Luca, della diocesi di Bologna. 
Prelati domestici : 


27 Settembre 1910. — Mons. Luigi Maurano, Arciprete e Vicario Foraneo 
di Castellabate (dell’ Abbazia Nullius della SS. Trinita di Cava dei Tirreni). 
17 Ottobre 1910. —- Mons. Giovanni Storck, decano e parroco della dio- 
cesi di Spira. 
ONORIFICENZE 


Il Santo Padre, con biglietto e con Breve della Segreteria di Stato, si é 
degnato di conferire le seguenti onorificenze: 


La Commenda dell’Ordine di S. Gregorio Magno, classe civile: 


22 Settembre 1910. — Al Sig. Conte Maria Bonifazio Massimiliano Hatzfeldt. 
10 Ottobre 1910. — Al Sig. Gioachino R. Guerra, residente in Cadice. 
— Al Sig. Cav. Romano de Soczynski, residente in Filippopoli. 
‘ 14 Ottobre. — Al Sig. Dott. Luigi Dogniaux, di Iumet, della diocesi di 
"ournay. 

Il Cavalierato dell’ Ordine di S. Gregorio Magno, classe civile: 


- 1 Ottobre 1910. — Al Sig. Antonio Laane, di Rozendaal, della diocesi di 
Breda, 

11 Ottobre. — Al Sig. Vittore Kerekes, della diocesi di Munkacs. 

20 Ottobre. — Al Sig. Oscar Gana Sérruys, gia secondo Segretario della 

Legazione del Chile presso la S. Sede. 
Il Cavalierato dell’ Ordine di S. Silvestro Papa: 


19 Settembre 1910. — Al Sig. Enrico Croci, di Roma. 

— Al Sig. Ernesto Coletti, di Roma. 

— Al Sig. Giovanni Battista Cortis, di Roma. 

8 Ottobre 1910. — Al Sig. losé M. Alves, dimorante a Hong-Kong. 


MAGGIORDOMATO DI SUA SANTITA 


NOMINE 


La Santila di nostro Signore, con biglietto di S. E. Rtha Mons. Maggior- 
domo, si é degnata di nominare : 


Camerieri segreti soprannumerari : 


23 Settembre 1910. — Mons. Cesare Mambretti, dell’ archidiocesi di Milano. 
— Mons. Giovanni Damasceno Fiadeiro. 
6 Ottobre 1910. — Mons. Giuseppe Zumbo, della diocesi di Reggio Ca- 
labria. 
Camerieri d'onore di spada e cappa soprannumerari : 


23 Settembre 1910. — Il Sig. Amedeo Gio. Battista Richardet, della dio- 
cesi di Parigi. 

6 Ottobre 1910. — Il Sig. Guglielmo Antonio Riedemann, della diocesi 
di Osnabriick. 

— ll Sig. Edgar Nélting, della medesima diocesi. 


Cappellano segreto d onore: 
7 Settembre 1910. — Mons. Luigi Pattaroni, della diocesi di Novara. 


NECROLOGIO 


8 Ottobre 1910. -- Mons. Leonardo Stefano Deda, dei Frati Minori, Ve- 
scovo di Alessio. 

17 Ottobre. — Mons. Giuseppe Morticelli, Vescovo titolare di Cesarea di 
Filippo. 

PP Ottobre. — Mons. Costante Ludovico Maria Guillois, Arcivescovo tito- 

lare di Pessinonte di rito latino. 

29 Ottobre. — Mons. Giulio Varosy, Arcivescovo di Kalocsa (Ungheria). 

Novembre 1910. — Mons. Simone Aichner, Arcivescovo titolare di Teo- 
dosiopoli di rito latino. 

4 Novembre 1910. — Mons. Ernesto Fontana, Vescovo di Crema. 


ERRATUM. 


Num. 19 (10 oct. 1910) pag. 739, linea 4*: loco « quamobrem post 
editas » legatur: « quamobrem praesertim post editas ». 

APPENDIX 


SACRAE CONGREGATIONIS CONCILII 


[. 
DECRETUM 


DE QUOTIDIANA SS. EUCHARISTIAE SUMPTIONE. 

Sacra Tridentina Synodus, perspectas habens ineffabiles quae Chri- 
fidelibus obveniunt gratiarum divitias, sanctissimam Eucharistiam sumen- 
tibus, (Sess. XXII, cap. 6) ait: Optaret quidem sacrosancta Synodus, ut 
in singulis Missis fideles adstantes non solum spirituali affectu, sed 
sacramentali etiam Eucharistiae perceptione communicarent. Quae verba 
satis aperte produnt Ecclesixe desiderium ut omnes Christifideles illo 
coelesti convivio quotidie ref.ciantur, et pleniores ex eo sanctificationis 
hauriant effectus. 

Huiusmodi vero vota cum illo cohaerent desiderio, quo Christus Do- 
minus incensus hoc divinum Sacramentum instituit. Ipse enim nec semel 
nec obscure necessitatem innuit suae carnis crebro manducandae suique 
sanguinis bibendi, praesertim his verbis: Hic est panis de coelo descen- 
dens; non sicut manducaverunt patres vestri manna et mortui sunt: qui 
manducat hunc panem vivet in aeternum (loan., vt, 59). Ex qua compa- 
ratione cibi angelici cum pane et manna facile a discipulis intelligi 
poterat, quemadmodum pane corpus quotidie nutritur, et manna in 
deserto Hebraei quotidie refecti sunt, ita animam christianam caelesti 
pane vesci posse quotidie ac recreari. Insuper quod in oratione Do- 
minica exposci iubet panem nostrum quotidianum, per id Ss. Eccle- 
siae Patres fere unanimes docent, non tam materialem panem, corporis 
escam, quam panem eucharisticum quotidie sumendum intelligi debere. 

Desiderium vero Jesu Christi et Ecclesiae, ut omnes Christifideles, 
quotidie ad sacrum convivium accedant, in eo potissimum est, ut Christi- 
fideles per sacramentum Deo coniuncti, robur inde capiant ad compe- 
scendam libidinem, ad leves culpas quae quotidie occurrunt abluen- 
das, et ad graviora peccata, quibus humana fragilitas est obnoxia, 
praecavenda: non autem praecipue ut Domini honori, ac venerationi 
consulatur, nec ut sumentibus id quasi merces aut praemium sit sua- 
rum virtutum (S. August., Serm. L VII in Matth., De Orat. Dom., v. 7). Unde 
S. Tridentinum Concilium Eucharistiam vocat antidotum quo liberemur a 
culpis quotidianis et a peccatis mortalibus praeservemur (Sess. XLII, cap. 2). 

Hanc Dei voluntatem priores Christifideles probe intelligentes, quo- 
tidie ad hance vitae ac fortitudinis mensam accurrebant. Hrant perseve- 
rantes in doctrina Apostolorum et communicatione fractionis panis (Act., 11, 
42). Quod saeculis posterioribus etiam factum esse, non sine magno 
perfectionis ac sanctitatis emolumento, Sancti Patres atque ecclesiastici 
Scriptores tradiderunt. 

Defervescente interim pietate, ac potissimum postea Ianseniana lue 
undequaque grassante, disputari coeptum est de dispositionibus, quibus 
ad frequentem et quotidianam Communionem accedere oporteat, atque 
alii prae aliis maiores ac difficiliores, tamquam necessarias, expostula- 
runt. Huiusmodi disceptationes id effecerunt, ut perpauci digni haberen- 
tur qui SS. Eucharistiam quotidie sumerent, et ex tam salutifero sacra- 
mento pleniores effectus haurirent; contentis ceteris eo refici aut semel 
in anno, aut singulis mensibus, vel unaquaque ad summum hebdomada. 
Quin etiam eo severitatis ventum est, ut a frequentanda coelesti mensa 
integri coetus excluderentur, uti mercatorum, aut eorum qui essent matri- 
monio coniuncti. 

Nonnulli tamen in contrariam abierunt sententiam. Hi, arbitrati 
Communionem quotidianam iure divino esse praeceptam, ne dies ulla 
praeteriret a Communione vacua, praeter alia a probato Ecclesiae usu 
aliena, etiam feria VI in Parasceve Eucharistiam sumendam censebant 
et ministrabant. 

Ad haec Sancta Sedes officio proprio non defuit. Nam per decre- 
tum huius Sacri Ordinis, quod incipit Cum ad aures, diei 12 mensis 
Februarii anni 1679, Innocentio Pp. Xl adprobante, errores huiusmodi 
damnavit et abusus compescuit, simul declarans omnes cuiusvis coetus, 
mercatoribus atque coniugatis minime exceptis, ad Communionis fre- 
quentiam admitti posse, iuxta singulorum pietatem et sui cuiusque Con- 
fessarii iudicium. Die vero 7 mensis Decembris anni 1690, per decretum 
Sanctissinus Dominus noster Alexandri Pp. VIII, propositio Baii, puris- 
simum Dei amorem absque ullius defectus mixtione requirens ab iis 
qui ad sacram mensam vellent accedere, proscripta fuit. 

Virus tamen iansenianum, quod bonorum etiam animos infecerat, 
sub specie honoris ac venerationis Eucharistiae debiti, haud penitus 
evanuit. Quaestio de dispositionibus ad frequentandam recte ac legitime 
Communionem Sanctae Sedis declaration. bus supervixit; quo factum 
est ut nonnulli etiam boni nominis Theologi, raro et positis com- 
pluribus conditionibus, quotidianam Communionem fidelibus. permitti 
posse censucrint. 

Non defuerunt aliunde viri doctrina ae pietate praediti, qui faci- 

liorem aditum praeberent huic tam salubri Deoque accepto usui, 
docentes, auctoritate Patrum, nullum Ecclesiae praeceptum esse circa 
maiores dispositiones ad quotidianam, quam ad hebdomadariam aut men- 
struam Communionem; fructus vero uberiores longe fore ex quoti- 
diana Communione, quam ex hebdomadaria aut menstrua. 

Quaestiones super hac re diebus nostris adauctae sunt et non sine 
acrimonia exagitatae; quibus Confessariorum mentes atque fidelium 
conscientiae perturbantur, cum christianae pietatis ac fervoris haud 
mediocri detrimento. A viris idcirco praeclarissimis ac animarum Pa- 
storibus SSmo Dfio Nostro Pio Pp. X enixae preces porrectae sunt, ut 
suprema Sua auctoritate quaestionem de dispositionibus ad Euchari- 
stiam quotidie sumendam dirimere dignaretur; ita ut haec saluberrima 
ac Deo acceptissima consuetudo non modo non minuatur inter fideles, 
sed potius augeatur et ubique propagetur, hisce diebus potissimum, 
quibus Religio ac fides catholica undequaque impetitur, ac vera Dei 
caritas et pietas haud parum desideratur. Sanctitas vero Sua, cum 
Ipsi maxime cordi sit, ea qua pollet sollicitudine ac studio, ut christia- 
nus populus ad Sacrum convivium perquam frequenter et etiam quoti- 
die advocetur eiusque fructibus amplissimis potiatur, quaestionem prae- 
dictam huic Sacro Ordini examinandam ac definiendam commisit. 

Sacra igitur Concilii Congregatio in plenariis Comitiis diei 16 
mensis Dec. 1905 hance rem ad examen accuratissimum revocavit, et 
rationibus hine inde adductis sedula maturitate perpensis, ea quae 
sequuntur statuit ac declaravit: 

1.° Communio frequens et quotidiana, utpote a Christo Domino 
et a Catholica Ecclesia optatissima, omnibus Christifidelibus cuiusvis 
ordinis aut conditionis pateat; ita ut nemo, qui in statu gratiae sit et 
cum recta piaque mente ad S. Mensam accedat, prohiberi ab ea possit. 

2° Reeta autem mens in eo est, ut qui ad sacram mensam acce- 
dit non usui, aut vanitati, aut humanis rationibus indulgeat, sed Dei 
placito satisfacere velit, ei arctius caritate coniungi, ac divino illo phar- 
maco suis infirmitatibus ac defectibus occurrere. 

3.° Etsi quam maxime expediat ut frequenti et quotidiana Com- 
munione utentes venialibus peccatis, saltem plene deliberatis, eorumque 
affectu sint expertes, sufficit nihilominus ut culpis mortalibus vacent, 
cum proposito se nunquam in posterum peccaturos: quo sincero animi 
proposito, fieri non potest quin quotidie communicantes a peccatis etiam 
venialibus, ab eorumque affectu sensim se expediant. 

4.° Cum vero Sacramenta Novae Legis, etsi effectum suum ex opere 
operato sortiantur, maiorem tamen producant effectum quo maiores dispo- 

sitiones in iis suscipiendis adhibeantur, idcirco curandum est ut sedula 
ad sacram Communionem praeparatio antecedat, et congrua gratiarum 
actio inde sequatur, iuxta uniuscuiusque vires, conditionem ac officia. 

5.° Ut frequens et quotidiana Communio maiori prudentia fiat ube- 
riorique merito augeatur, oportet ut Confessarii consilium intercedat. 
Caveant tamen Confessarii ne a frequenti seu quotidiana Communione 
quemquam avertant, qui in statu gratiae reperiatur et recta mente accedat. 

6.° Cum autem perspicuum sit ex frequenti seu quodidiana S. Eu- 
charistiae sumptione unionem cum Christo augeri, spiritualem vitam 
uberius ali, animam virtutibus effusius instrui, et aeternae felicitatis 
pignus vel firmius sumenti donari, idcireo Parochi, Confessarii et con- 
cionatores, iuxta probatam Catechismi Romani doctrinam (Part. IZ, c. 63), 
christianum populum ad hunc tam pium ac tam salutarem usum crebris 
admonitionibus multoque studio cohortentur. 

7.° Communio frequens et quotidiana praesertim in religiosis Insti- 
tutis cuiusvis generis promoveatur; pro quibus tamen firmum sit decre- 
tum Quemadmodum diei 17 mensis Decembris 1890 a S. Congr. Episco- 
porum et Regularium latum. Quam maxime quoque promoveatur in 
clericorum Seminariis, quorum alumni altaris inhiant servitio; item in 
aliis christianis omne genus ephebeis. 

8.° Si quae sint Instituta, sive votorum solemnium sive simplicium, 
quorum in regulis aut constitutionibus, vel etiam calendariis, Commu- 
niones aliquibus diebus affixae et in iis iussae reperiantur, hae normae 
tamquam mere directivae non tamquam praeceptivae putandae sunt. Prae- 
scriptus vero Communionum numerus haberi debet ut quid minimum 
pro Religiosorum pietate. Idcirco frequentior vel quotidianus accessus 
ad eucharisticam mensam libere eisdem patere semper debebit, iuxta 
normas superius in hoc decreto traditas. Ut autem omnes utriusque 
sexus religiosi huius decreti dispesitiones rite cognoscere queant, sin- 
gularum domorum moderatores curabunt, ut illud quotannis vernacula 
lingua in communi legatur intra Octavam festivitatis Corporis Christi. 

9.° Denique post promulgatum hoc Decretum omnes ecclesiastici 
scriptores a quavis contentiosa disputatione circa dispositiones ad fre- 
quentem et quotidianam communionem abstineant. 

Relatis autem his omnibus ad SSmhum D. N. Pium PP. X per infra- 
scriptum S. C. Secretarium in audientia diei 17 mens. Dec. 1905, Sanctitas 
Sua hoc Emorum Patrum decretum ratum habuit, confirmavit atque edi 
iussit, contrariis quibuscumque minime obstantibus. Mandavit insuper ut 
mittatur ad omnes locorum Ordinarios et Praelatos Regulares, ad hoc ut 
illud cum suis Seminariis, Parochis, institutis religiosis et sacerdotibus 

respective communicent, et de executione eorum quae in eo statuta sunt 
S. Sedem edoceant in suis relationibus de dioecesis seu instituti statu. 
Datum Romae, die 20 Decembris 1905. 


+ Vincentius Carp. Episc. Pragnestinus, Praefectus. 
C. De Lai, Secretarius. 


II. 
DECRETUM 


DE S. COMMUNIONE INFIRMIS NON IEIUNIS. 


Post editum de frequenti et quotidiana SS. Eucharistiae sumptione 
decretum die 20 mensis Decembris 1905, concessasque a SSmo D. N. 
Pio PP. X die 30 mensis Maii eiusdem anni indulgentias omnibus Christi 
fidelibus, qui certas preces devote recitaverint pro quotidianae Commu- 
nionis propagatione; post additum praeterea decretum Urbis et Orbis, 
die 14 mensis Februarii 1906 a S. C. Indulgentiarum et Reliquiarum, 
cuius decreti vi possent Christifideles per quotidianam Communionem 
lucrari omnes indulgentias, absque onere confessionis hebdomadariae, 
vix dicere est, quanta laetitia benigne huiusmodi S. Sedis dispositiones 
exceptae sint, praesertim ab Episcopis et moderatoribus religiosorum 
Ordinum. Excitato inde studio fovendae pietatis, quaesitum est, si quo 
forte modo consuli posset aegrotis diuturno morbo laborantibus et eucha- 
ristico Pane haud semel confortari cupientibus, qui naturale ieiunium 
in sua integritate servare nequeant. Quare supplices ad hoc preces 
delatae sunt SSimo D. N. Pio PP. X; qui, re mature perpensa auditoque 
consilio S. Congregationis Concilii, benigne concessit ut infirmi, qui iam 
a mense decumberent absque certa spe ut cito convalescant, de confes- 
sarii consilio SSmam Eucharistiam sumere possint semel aut bis in 
hebdomada, si agatur de infirmis qui degunt in piis domibus, ubi SSmum 
Sacramentum adservatur, aut privilegio fruuntur celebrationis Missae 
in Oratorio domestico; semel vero aut bis in mense pro reliquis, etsi 
aliquid per modum potus antea sumpserint, servatis de cetero regulis 
a Rituali Romano et a S. Rituum Congregatione ad rem praescriptis. 
Praesentibus valituris, contrariis quibuslibet non obstantibus. 

Datum Romae, die 7 mensis Decembris 1906. 


+ Vincentius Carp. Episc. Praefectus 
C. De Lai, Secretarius. 

